“Локомотив” олдида дастлабки синов / CHAMPIONAT.asia\n“Локомотив” олдида дастлабки синов\nЭртага олий лигадаги икки жамоамиз Осиё чемпионлар лигасида бу йилги иштирокини бошлайди.\n“Насаф” Қатарда “Ал Жайиш”га қарши майдонга тушса, “Локомотив” Тошкентда Қувайтнинг “Қувайт СК” клубини қабул қилади. ОЧЛ-2014нинг плей-офф ўйинлари битта учрашувдан иборат ва бунда ютқазган жамоа мусобақани тарк этади. Шундай экан, “Насаф” ҳам, “Локомотив” ҳам эҳтиёт бўлиб тўп сурмаса бўлмайди. Ҳар иккала жамоа бу босқичдан ўтган тақдирда плей-оффнинг яна битта босқичида иштирок этишларига тўғри келади. Шундан кейингина жамоалар гуруҳ ўйинларига йўл олиши мумкин. Кўриб турганингиздек, гуруҳ босқичига чиқиш учун “Локомотив” ва “Насаф”га осон бўлмайди. Аммо қаловини топсанг қор ҳам ёнади деганларидек, астойдил ҳаракат қилинса, қишдаги натижалар биз учун ижобий кўриниш олиши мумкин.\n“Локомотив” ўз уйидаги учрашувни “Пахтакор” марказий стадионида ўтказади. Ўйиннинг бошланиш вақти - 15:00. Маълумотларга кўра, шу куни пойтахтда ҳаво булутли, минус 3-5 даража совуқ бўлиши кутиляпти. Эҳтимолки, қор ҳам ёғиб қолиши мумкин. “Темирйўлчилар” ўтган йил ОЧЛ плей-офф босқичида қатнашиб, битта ўйиндан иборат баҳсда БААнинг “Ал Наср” клубига 2:3 ҳисобида имкониятни бой берган ҳолда мусобақани тарк этганди. Фарқи шундаки, жамоа ўтган йил ўз ўйинини сафарда ўтказганди, бу гал эса ўз майдонида тўп суради. Лекин энг қизиғи, “Локо”нинг ўтган мавсум ОЧЛдаги илк учрашувини япониялик ҳакам Масааки Тома бошқарган экан. Бу сафар ҳам дастлабки баҳсини япониялик рефери бошқариб боради: Тожу Минору.\nЖамоанинг мавсумга тайёргарлиги бир маромда кечди. ОЧЛ муносабати билан “темирйўлчилар” анча аввал ва жиддий тарзда машғулотларни бошлаб юборишди. Албатта, январдаги тайёргарлик жамоа учун энг муҳим палла бўлди деб айта оламиз. Жамоа 10 январгача Тошкентда йиғин ўтказди. Кейин 11-26 январь кунлари БААда бўлиб қайтди. “Локомотив” у ерда тўртта ўртоқлик учрашуви ўтказиб, “Қайрат” (Қозоғистон) ва “Урал” (Россия) устидан ғалаба қозонди, “Шахтёр” (Украина) ва “Бейжинг Гоан” (Хитой)га имкониятни бой берди. Биз биламизки, назорат беллашувларида натижа катта роль ўйнамайди. Муҳими, мураббий жамоаси учун маъқул келадиган тактикани белгилаб олиши, шунингдек янги ўйинчиларни кўздан кечириши.\nЭнди жамоанинг трансфер сиёсати ҳақида фикр юритамиз. “Локомотив” ўтган йил ўз таркибини 9 нафар футболчи билан бойитиб олганди: Тимур Ғаниев, Виктор Карпенко, Санжар Турсунов, Фарҳод Тожиев, Жасур Ҳасанов, Алан Кусов, Иван Нагаев, Салим Мустафоев ва Павел Смоляченко. Лекин бу футболчиларнинг бирортаси ҳам “Локо”да юлдузлик мақомига чиқа олмади. Масалан, Тимур Ғаниев “Насаф”даги Элдор Суюнов билан солиштирганда ярқ этиб порламади. Виктор Карпенконинг ҳам унчалик ўйини қовушмади. Санжар Турсуновнинг маҳорати пасайиб кетди, кейин ўзи ҳам кетиб қолди. Фарҳод Тожиев учун ҳаммаси яхши кетаётганди, бироқ кутилмаган жароҳат унга панд бериб қўйди. “Бухоро”дан ўтган Жасур Ҳасанов “Бухоро”даги ўйинларини намойиш этиб юраверди. Алан Кусов нимани қойиллатганини ўзи ҳам билмаса керак. Иван Нагаев қачон ўткир ҳужумчи бўлиб терма жамоамизнинг асосий қуролига айланади, буни кутавериб кўзларимиз тўрт бўлди. Салим Мустафоев билан Павел Смоляченко ҳам амалда ҳеч нарсани қойиллата олишмади.\nЛекин клуб бу билан тўхтаб қолгани йўқ. “Локомотив” бу сафар 10та янги футболчини сафга қўшиб олди. Хусусан “Бунёдкор”дан Игнатий Нестеров, Лутфулла Тўраев, Анвар Ғофуров ва Жасур Ҳасанов. “Нефтчи”дан Сардор Мирзаев билан Элдор Исабоев. Шунингдек, Руслан Мелзитдинов билан Марта Бикмаев ҳам “Локо”да тўп сурадиган бўлишди. Легионерлардан украиналик Вячеслав Шевченко билан молдовалик Андрей Кожокарь таклиф этилди. Жамоани тарк этганлар ҳам йўқ эмас. Александр Оника, Дилшод Раҳматуллаев, Илҳом Суюнов, Артур Парванов, Собир Усмонхўжаев, Павел Бугало сингари футболчилар жамоа билан хайрлашишди.\nБир қарашда таркиб жарангдор номлардан иборатлигини пайқаш қийин эмас. Аввало “Бунёдкор”дан тўрт нафар футболчининг “Локо”га ўтгани бежизга бўлмаса керак. Афтидан Миржалол Қосимов энди бу ўйинчилар жамоамизга ёрдам бера олмайди деган алфозда шу тўрт футболчи билан осонгина хайрлашган кўринади. Лекин “Локомотив” ҳам ўз олдига “Бунёдкор”никидан кам бўлмаган мақсадларни қўяётганини ҳисобга олсак, ҳамма гап шу ўйинчиларни ўйната билишда. Бунинг учун мураббийдан қаттиққўллик, билим ва маҳорат талаб этилади.\nЮртимизда қишнинг совуқ нафаси кезиб юрган бўлишига қарамай, футбол баҳори бошланмоқда. Баҳорнинг илк нафасини “Локомотив” ва “Насаф” олиб келди. Шу ўринда ҳар иккала жамоага эртанги баҳсда омад ва зафар тилаб қоламиз.


Ўзингиз баҳо беринг… « O'zbekiston ERK Demokratik Partiyasi\n“НДУ – угроза демократии в Узбекистане” (http://www.uznews.net/news_single.php?lng=ru&sub=top&cid=30&nid=19641) Бу мақолада ҳеч бир асоссиз шаклда ЎХҲнинг келажакда ватанимиз тараққиётига зарар бериши ҳақида фикрлар билдирилганди. Бунга ЎХҲ Муассислар Мажлисининг Раиси Муҳаммад Солиҳ “Почему я не вступил в полемику с женщиной? http://www.uzerk.org/ru/archives/1062” мақоласида асосли жавоблар берганди. Аммо ушбу сайт муҳаррири уларга жавоб бериш ўрнига яна жамоатчиликни чалғитиш мақсадида “Мухаммад Салих хочет изолировать гомосексуалистов” (http://www.uznews.net/news_single.php?lng=ru&sub=top&cid=30&nid=19654) мақоласи билан жавоб берди. Афсуски, бу мақолани ҳам ҳақиқатни ифода этадиган бирор нуқтани топиш қийиндир.\nЎХҲ Муассислар мажлиси аъзоси ва мувофиқлаштирувчиси Намоз Нормўмин “Чорраҳадаги мухолифат”( http://www.uzerk.org/archives/9891) ва “СИЁСАТНИНГ ИККИ ҚАНОТИ” (http://www.uzerk.org/archives/10223) номли таҳлилий мақолаларида ҳаракатимизнинг ва унинг мухолифларининг сиёсат майдонидаги ўринлари ҳақида фикрлар билдирганди. Бу мақолаларда ЎХҲ га қарши бўлганларга яхшилик билан улар ўзларини қандай тузатишлари кераклиги ҳақида тавсиялар ҳам айтилганди. Бунда замонавий ўзбек сиёсатининг чап қанотини ташкил қилишга қаратилган фикрларга ўрин берилганди. Афсуски ЎХҲга қарши бўлганлар бу фикрлар ҳақида бирор фикр билдириш ва улар учун ташаккур айтиш бир ёқда турсин, яна ўз билганларидан қолмай ЎХҲ ва унинг мансубларига ҳақорат ва иғволарини давом эттирдилар.


Мирзиёев ёпиқ эшиклар ортида сақланаётган ноёб бойликлар ҳақида гапирди - 22.12.2017, Sputnik Ўзбекистон\nЭшиклар очилмайди. Бу ноёб бойликлар ўз эгаларини кутиб ётибди, деди президент 22.12.2017, Sputnik Ўзбекистон\nТОШКЕНТ, 22 дек — Sputnik. Ўзбекистон президенти Олий Мажлис Сенати ва Қонунчилик палатаси аъзоларига Мурожаатномаси ҳозирги кунда Ўзбекистон қўёзма фондларида сақланаётган 100 мингдан зиёд қўлёзма асарлар ҳақида гапирди.\nПрезидент улар шу кунга қадар тўлиқ ўрганилмаганини қайд этди.\n"Бундай ҳажмдаги ноёб қўлёзма мерослар бошқа ҳеч бир давлатда йўқ. Бизда эса эшиклар очилмайди. Қўлёзмалар ўз олимларини кутиб ётибди. Ижро органларининг тушига кириб чиқармикинман, деб ётибди улар", — деди куюниш билан Мирзиёев.\nЎзбекистон раҳбари Ал-Бухорий, Насафийлар етишиб чиққан юртда адашганлар бўлиши мумкин эмаслиги, ноёб мерос эгалари бўла туриб, уларни жаҳон ҳамжамиятига етказиш бўйича етарлича ишлар қилинмаганлиги ҳақида афсус билан гапирди.\nПрезидент, шунингдек, Ўзбекистонда бугунги кунда бирорта ҳам етук теолог олим йўқлиги масаласига тўхталиб ўтди.\n"Маърифий билимлар ота-боболаримиз қолдирган мўътабар китобларда эмасми?", — деди президент ва "Шундай билимларга эга халқ сифатида юртимизда ақидапарастларнинг чиқиши ярашмайди", — дея қўшимча қилди.


«Норма Маслаҳатчи» газетасининг 2015 йил 22 сентябрь 38-сони - Gazeta.Norma.uz\n«Норма Маслаҳатчи», №38, 2015й. 22 сентябрь\nДепутатлар Давлат бюджетининг ва давлат мақсадли жамғармалари бюджетларининг 2015 йил биринчи ярим йиллигидаги ижроси тўғрисидаги ҳисоботини батафсил кўриб чиқдилар.\nИшлаб чиқариш ва реализация қилиш ҳажмлари камайгани муносабати билан ташкилотимиз 2015 йил 1 сентябрдан бошлаб штатни қисқартиришга қарор қилди. Бир оз вақтдан кейин қисқартирилаётган ходимларнинг бир қисми иш ҳақи сақланмайдиган таътил олишди. 2 ҳафтадан кейин ўз хоҳишларига кўра ишдан бўшаш тўғрисида ариза билан келишди, сабабли бошқа иш топган эканлар.\nДори-дармон сотишда етказиб берувчи ҳисобварақ-фактура, сертификат, спецификация тақдим этади. Уларнинг ҳар бир туркумига спецификация бериш шартми? Дори-дармонларни юклашда қандай ҳужжатлар зарур бўлади?\nТоварни бераётганда чакана савдо билан шуғулланадиган харидорлардан касса аппарати рўйхатдан ўтказилганлиги ва савдо шохобчасининг борлиги тўғрисидаги ҳужжатларни талаб қиламиз. Улгуржи сотувчилар улгуржи савдога лицензияни тақдим этадилар. Ўз эҳтиёжлари учун товарларни сотиб олувчилар қандай ҳужжатларни тақдим этишлари керак?\nХусусий ёки оилавий тадбиркор ишлаб чиқарувчи корхонадан тайёр маҳсулотни сотиб олиши ва уни ўзи хорижий валютада экспорт қилиши мумкинми?\n100 фоизлик улушнинг олди-сотди битимини тузишга монополияга қарши органнинг розилиги керакми?\nСотувчи (ХФ) ва харидор (1-сон МЧЖ) 2015 йил январида 600 млн сўмлик товарларнинг олди-сотди шартномасини тузишди. Ўз мажбуриятларини таъминлаш учун харидор, сотувчи ва ипотека берувчи (2-сон МЧЖ) январда ипотека шартномасини тузишди. Кредитор янги қарздорга қарзни тўлаш талаби билан мурожаат қилди.\nСуд давомида тегишли қўшимча талаб қўйишимиз мумкинми?\nҲарбий ҳисобда туриш қоидаларини бузганлигим учун мени маъмурий жавобгарликка тортишди. Мудофаа бўлими ходимлари ҳақлими?\nҚонун ҳужжатларида чет эллик туристлардан давлат божини ундириш талаби мавжудми?\nКўпгина автоҳаваскорлар видеотизимлар ишга туширилишини ҳадиксираб кутяптилар. Бироқ ушбу янгиликлар барча иштирокчилар томонидан йўл ҳаракати қоидаларига риоя этилишига имкон беради.\nКомпаниямиз юк автомашинасини одатий икки тарафлама шартнома бўйича, уни нотариусда тасдиқлатмасдан ижарага берди. Ушбу вазият қандай оқибатларга олиб келади?\n№37 15 сентябрь 2015\n№36 8 сентябрь 2015\n№35 1 сентябрь 2015\n№34 25 август 2015


Тошкент Бердимуҳамедовни илиқ қарши олди\nСафар доирасида Ашхобод раҳбари маҳаллий туркманлар билан учрашди; анъанага кўра¸ Бухорога йўл олди.\nТуркманистоннинг Ўзбекистондаги элчихонаси маълумотига кўра, 5 май куни эрталаб Туркманистон президенти Қурбонқули Бердимуҳаммедов Тошкент аэропортида кутиб олинди.\nПойтахтликларнинг айтишича, Тошкентда Туркманистон президентини кутиб олишга астойдил тайёргарлик кўрилган – “Президент трассаси” бўйлаб икки давлат байроқлари тикилган, йўл чизиқлари янгиланган, йўл четидаги тўсиқлар янгидан бўялган.\nТуркманистон президенти ташрифига, айниқса, Ўзбекистондаги Туркман миллий маданият марказлари алоҳида тайёргарлик кўрди.\nТуркман миллий маданият марказининг республика бўлимидан олинган маълумотга кўра, 5 май куни тушдан кейин Тошкентдаги Туркманистон элчихонасида Бердимуҳаммедов билан маҳаллий туркманларнинг 40 нафар вакили учрашуви бўлиб ўтган.\nИкки давлат раҳбарининг расмий учрашуви борасида маҳаллий матбуот 5 май куни сукут сақлади.\nТошкентдаги Туркман маркази маълумотига кўра, 5 май кечки пайт Қурбонқули Бердимуҳаммедовнинг Бухорога бориши ва 6 май куни Бухородаги "Ёшлар боғи"да ўз шарафига уюштириладиган Туркманистон ва Ўзбекистон санъат усталари ижросидаги катта концертни томоша қилиши режалаштирилган.\nБухоро вилояти Туркман миллий маданият маркази раиси Қурбон Итолмасов ҳам ушбу концерт дастурида иштирок этади.\n- Мендан ташқари марказ ҳисобидан 12 киши. Вилоят бўйича кўпчилик бор. Томошабин бўлиб ўтирамиз. Катта концерт бўлади. Бу президентлар учрашгандан кейинги охирги концерти. Якунловчи концерт бўладику. Тошкентдан ҳам келган, Ашхободдан ҳам келган артистлар. Ҳам Туркманистон санъаткорлари, ҳам Ўзбекистон санъаткорлари бўлади, дейди Қурбон Итолмасов.\nТурманистон президенти билан учрашадиганлар рўйхатида бухоролик Камол Ботир ҳам бор. Камол Ботир Қурбонқули Бердимуҳаммедовни болалигидан билади. Тошҳовуз шаҳридаги аэропорт яқинидаги стадионда Қурбонқули билан футбол ўйнаган пайтларини эсга олар экан Камол Ботир, 6 май кунги учрашувда, агар имкон бўлса чегара муаммосини тилга олишни режалаштирганини айтади.\n- Чегарани, борди-келдини кучайтиришни, проблема шу йўл масаласида, шуни айтишим мумкин. Йўл масаласида вақтни кенгайтиришни. Уч кун эмас ҳеч бўлмаса 7 кун. Ана шуни айтишим мумкин. Ўтиш масаласида унча проблема йўқ. Долларни берсангиз, ўтиб қайтаверасиз. Бепул қил, деб айтиб бўлмайди-да. Қарорни биз тўхтата олмаймизку. Просто бизлар ҳозир кенгайтириб турсак, келажакда секин-секинлик билан ўша нарсани ҳам қолдириш мумкин. Буни ҳозир бепул қил деганингиз билан қолдирмайдику, дейди Камол Ботир.\nБердимуҳаммедовнинг Бухоро ташрифи давомида туркманистонлик талабалар билан ҳам учрашиши айтилмоқда. Айни пайтда Бухородаги олий ва ўрта-махсус билим даргоҳларида 125 нафар туркманистонлик ёшлар таҳсил олаяпти.\nМустақилликдан бери икки давлат раҳбарининг бу 12-расмий ташрифи бўлиб, бу учрашувгача 150 дан зиёд ҳужжат имзоланган.\nЎзА агентлиги хабар қилишича, бу сафарги учрашув доирасидаги музокаралар якунида икки давлат расмийларининг турли соҳалардаги ҳамкорлигини янада ривожлантиришга қаратилган қатор икки томонлама ҳужжатлар имзоланиши режалаштирилган.\nТуркманистонда яшовчи ўзбеклар ўзларини қийнаётган асосий муаммолар, жумладан, ўзбек болалари учун она тилида таълим олиш имкони йўқлигига икки давлат раҳбари эътибор қаратишидан ҳар сафар умидвор бўладилар.\nБироқ кузатувчиларга кўра, икки давлат президентларининг ўтган 11 та учрашувининг бирортасида ҳам туркманистонлик ўзбеклар муаммолари тилга олинмаган.\nБу галги учрашувда бу муаммога ўрин берилганми ёки йўқ, ҳозирча бу борада бирор маълумот йўқ.\nЎтган йилнинг 19-20 октябр кунлари Ўзбекистон президенти Ислом Каримов бошчилигидаги делегация Тошҳовуз шаҳрида ўтказилган “Туркман-ўзбек дўстлиги” фестивалида иштирок этиб қайтган эди. Бу фестивал икки давлат раҳбарининг муносабатларида иттифоқчиликнинг кучаётгани аломати ўлароқ баҳоланган эди.\nЎша пайтда чегараолди ҳудудларида яшовчи икки давлат аҳолиси ҳам, эндиликда ўзларини қийнаётган айрим муаммолар барҳам топишидан умидвор бўлган эдилар.\nЎзбек-туркман чегарасида яшовчи аҳоли муаммолари бўйича мониторинг ўтказган Хоразмдаги “Нажот” ташкилоти раҳбари Ҳайтбой Ёқубовга кўра, орадан олти ой ўтганига қарамай оддий халқ ҳаётида ҳеч нарса ўзгармади.\n- Умуман олганда¸ ўша учрашувдан кейин ҳеч нарса ўзгармади. Қайтанга¸ озгина ўзбекларнинг аҳволи чигаллашди. Олдин Туркманистондан бирор-бир совға, бирор-бир буюм, бир нарса олиб келар эдилар. Ҳозир борадиган бизнинг ўзбек фуқароларимиз қўллари бўш ҳолатда қайтиб келаяпти. Туркманлар умуман ҳеч нарса қўймаяпти. Ҳеч нарса олиб ўтиш мумкин эмас. Туркман чегарачилари қўлларида нима бўлса, ҳаммасини текшириб кўриб олиб қолишаяпти. Менда аниқ ахборот бор, Туркманистон давлатидан Ўзбекистонга ҳеч нарса олиб чиқиш мумкин эмас. Ҳозирда чегарадан ўтгач уч кунлик муҳлат сақланиб қолган. Ўша учрашувдан кейин бирор-бир янгилик киритилмади, дейди Ҳайитбой Ёқубов.\nЎзбекистонлик сиёсий таҳлилчи, ҳозирда муҳожиратда яшаётган Камолиддин Раббимов икки давлат расмийлари муносабатини аъло даражада деб баҳоламаслиги¸ бирок, улар ўз манфаатларининг муштараклиги борасида якдил эканликларини айтади.\n- Бердимуҳаммедов янги ҳокимиятга келганда Ўзбекистон-Туркманистон муносабатлари анча илиқлашган ва жадаллашган эди. Чунки биз биламиз Каримов Туркманистонга сафар қилди. Ундан кейин Бердимуҳаммедов Тошкентга икки йилнинг ичида икки марта келиб кетди. Лекин кейинги йилларда муносабат айтишимиз мумкинки, мўътадиллашди ëки нисбатан совуқлашди. Очиқдан очиқ Туркманистон ва Ўзбекистон ўртасида бугунги кунда зиддиятлар йўқ. Лекин у муносабатларни илиқ деб ҳам айтиб бўлмайди. Масалан¸ фуқаролар билан боғлиқ, чегаралар билан боғлиқ бўлган муаммолар ўзининг ечимини топмаяпти. Улар консервация бўлган ҳолатда сақланиб қолаяпти. Лекин айни пайтда транспорт, газ соҳасида, геосиëсий баъзи бир соҳаларда икки давлат манфаатларидан келиб чиқиб ҳамкорлик давом этаяпти, дейди Камолиддин Раббимов.\nИкки давлат раҳбарининг манфаатлари муштараклигига “Туркманистон-Ўзбекистон-Қозоғистон-Хитой” трансмиллий газ қувури қурилиш лойиҳасининг амалга оширилиши, “Ўзбекистон-Туркманистон-Эрон-Уммон-Қатар” халқаро транспорт йўлаги бўйича музокараларни мисол тарзида келтириш мумкин.\nИкки давлат ўртасидаги товар айланмаси 2010 йил якунлари бўйича қарийб 200 миллион АҚШ долларини ташкил қилади. Бу аввалги йилга нисбатан 5,6 фоизга кўпдир.


Андижон қирғини - Озодлик радиоси\n22 май 2022, Тошкент вақти: 00:29\nякшанба 22 май 2022\nOzodSuhbat: “Ҳукумат оталари ўлдирилган болалардан кечирим сўраши керак”\nРуминия чегарасида Ўзбекистон талаби билан халқаро қидирувда бўлган 37 ёшли Изатуллоҳ Муҳаммадсобиров ҳибсга олинди. Швеция ватандоши бўлганандижонлик бу қочқин Интерпол рўйхатида экани сабабли 1 ойга ҳибсда қолдирилди.\nҲозирда Ҳолландияда сиëсий қочқин сифатида яшаëтган, 2005 йил 13 май куни Андижондаги Бобур майдонида юз берган воқеалар юзасидан БМТга кўрсатма берган ягона гувоҳ, 42 ёшли Ҳусанбой Рўзиев Озодлик билан суҳбатда Ўзбекистон махсус хизматларини ўзи ва оиласига қарши “туҳмат ва ёлғонга тўла кўрсатув” тайёрлаганликда айблади.\nАндижон хунрезлигининг 11 йиллиги хотирланмоқда. Халқаро ташкилотлар эълон қилган баёнотларда жаҳон ҳамжамияти 11 йил аввалги қатлиом учун Ўзбекистонни жавобгарликка тортишга чақирилади. Ҳуқуқ фаоллари 13 май воқеалари ортидан Ўзбекистон ҳукумати бошлаган репрессиялар ҳамон авж олишда давом этаётганини айтишади.\nЕвропада Хавфсизлик ва ҳамкорлик ташкилотининг Демократик тизимлар ва инсон ҳуқуқлари бўйича бюроси раҳбари Михаэль Георг Линк Андижон қирғинининг 10 йиллиги муносабати билан қилган баёнотида Ўзбекистон шарқида юзлаб одам ўлимига сабаб бўлган 2005 йил 13 май кунги воқеалар юзасидан мустақил тергов ўтказишга чақирди.\nАндижон фожеасининг эртаси, 14 май куни шаҳардаги Бобур майдонида яна минглаб одамлар йиғилиб, одамларни автомат ва БТРлардан ўққа тутганларни жавобгарликка тортишни талаб қилган, бир кун олдин ўққа учганлар жасадларини Бобур ҳайкали остига йиққан эди. Озодлик мухбири 14 май куни Андижонда кўрганларини ҳикоя қилади.\nАндижон қирғини АҚШ ва Европа Иттифоқининг Ўзбекистон билан алоқалари энг юқори нуқтага чиққан пайтларда рўй берди. Европа Иттифоқининг кўпчилик “рамзий” дея баҳолаган жазо чоралари аввал 2007 йилда юмшатилади, 2009 йилда эса тўла бекор қилинади.


Инглиз тилини тез ўрганиш учун 5 маслаҳат – Langar Law Firm\nLangar Law Firm > Uncategorized > Инглиз тилини тез ўрганиш учун 5 маслаҳат\nМенга энг кўп бериладиган саволлардан бири тил ўрганиш билан боғлиқ: “Инглиз тилини қандай тезроқ ўргансам бўлади?” Шу сабабли, мазкур мақолада ҳар қандай тил ўрганишда асосий эътиборни нимага қаратиш кераклиги ҳақида 5 маслаҳат бермоқчиман:\nМенга энг кўп бериладиган саволлардан бири тил ўрганиш билан боғлиқ: “Инглиз тилини қандай тезроқ ўргансам бўлади?” Шу сабабли, мазкур мақолада ҳар қандай тил ўрганишда асосий эътиборни нимага қаратиш кераклиги ҳақида 5 маслаҳат бермоқчиман.\n1. Мақсадни аниқ белгилаб олинг\nАниқ мақсадсиз бирон ишда, ҳусусан тил ўрганишда, муваффақиятга эришиш мумкин эмас. Шу сабабли, инглиз тилини ўзи нимага ўрганмоқчи эканлигингиз ҳақида мулоҳаза қилинг. Талабалигимда ўқишдан кейин ҳусусий тил ўқитиш марказида инглиз тилидан дарс берганман. Илк дарсни ҳамиша “Why do you want to study English?” саволидан бошлар эдим. Афсуски, синфнинг ярмидан кўпи аниқ мақсадни айта олмас эди. Соддалик билан “Ота-онам юбораяпти, фойдаси тегиб қолар,” дейдиганлар кўп учрар эди.\nТил ўрганиш узун ва машаққати жараён бўлгани сабабли, бу йўлга аниқ мақсадсиз чиққан киши тилни ҳеч қачон ўргана олмайди. Аксинча, олдингизга қўйган мақсадингиз қанча жиддий бўлса, тил ўрганиш шунча тез ва самарали кечади.\nМақсадни ҳамма шарт-шароитидан келиб чиқиб белгилаши мумкин. Масалан, мактаб талабаси “Икки йил ичида инглиз тилини ўрганиб, Вестминстер университетига грант асосида ўқишга кираман” деб мақсад қилиши мумкин. Талаба эса “TOEFLга тайёрланиб, Америка университетларига грант асосида магистратурага ўқишга кираман” деб ният қилиши мумкин. Ишбилармон киши эса “Инглиз тилини ўрганиш орқали бизнесимга тегишли янги ноу-ҳауларни ўрганиб, компаниямни 5 йилда дунё бозорига олиб чиқаман” деб мақсад қўйиши мумкин. Унутманг, мақсад қанчалик жиддий бўлса, тил ўрганиш шунча тез ва самарали кечади.\n2. Тил асосини такрорлаш ташкил этади\nТилни доимий такрорлашсиз ўрганиб бўлмайди. Кунига 10 янги сўз ёдлашингиз мумкин, аммо бу сўзларни 1-2 кундан кейин ва кейинчалик такрорламасангиз эсингиздан чиқиб кетиши аниқ. Бунда энг самарали йўллардан бири флеш карталардир. Ёки бўлмаса, кўзингиз энг кўп тушадиган жойлардан самарали фойдаланишингиз мумкин. Шахсан мен компютер монитори атрофи ва каравотим тахтасига янги ўрганган сўзларни кичик қоғоз парчасига ёзиб ёпиштириб қўярдим. Янги сўзлар осонроқ эсингизда қолиши учун, уларни жумла ичида қўллаш орқали ўрганишингиз мумкин.\n3. Мулоқот қилинг\nТил мулоқот воситасидир. Шу сабабли тилни ўрганиш ва ривожлантириш учун, табиийки, мулоқот қилишингиз керак. Мен талаба бўлган вақтларимда турли кутубхона ва ресурс марказларида Speaking Club’lar бўлар эди. Ҳали равон гапира олмасангиз ҳам иштирок этишга қўрқманг. Тилни билиб бу каби суҳбатларда иштирок этишга уялган кишидан тилни ҳали тузукроқ билмаса ҳам гапиришга ҳаракат қилган киши ютади. Хуллас, инглиз тилида гапиришга ҳеч қачон уялманг.\nЁки бўлмаса, давомий инглиз тилини машқ қилиш учун шерик топинг. Тилни бир ёки бир-нечта шерик билан ўрганишнинг яна бир фойдали томони шундаки, бу усул шериклар орасида ўзига ҳос рақобат муҳитини яратади. Маҳалладошингиз ёки мактабдаги синфдошингиз сизга шериклик қилиши мумкин. Ҳар ҳафта энг камида 30 янги сўз ёд олишга ва якшанба куни учрашиб, бир-бирингизни синашга келишиб олсангиз, шеригингиздан орқада қолмаслик учун сўзларни албатта ёдлашга ҳаракат қиласиз.\n4. Тил ўрганиш жараёнини ҳаёт тарзингизга мослаб боринг\nИнглиз тилини ўрганиш жараёнини ҳаёт тарзингизга мослаб боринг. Масалан, ҳар куни университетга метрода қатнасангиз ҳафтада энг камида 30-40 дақиқа вақтингиз метрода кечади (ҳар томонга15-20 дақиқа ҳисоблаганда). Демак, метродаги вақтингиздан унумли фойдаланиш учун турли Listening Comprehension’ни ривожлантиришга қаратилган машқларни тинглаб кетишингиз мумкин (масалан, Investudy English подкастларини). Ёки бўлмаса, мен талаба бўлган вақтларимда дарслар бекор қилиниши кўп учрарди. Бу дегани орада энг камида 1 соат кейинги дарсни кутишим керак эди. Сизда ҳам шу каби ҳолатлар учраб турса, бу вақтни кутубхонага кириб фақат инглиз тили билан боғлиқ бўлган ишларга сарфлашингиз мумкин. Ёки, турли жанрларда кино кўрмайдиган киши топилмаса керак. Кино кўрмоқчи бўлсангиз, уни инглиз тилида субтитрлари билан тамоша қилинг.\n5. Смартфонингиздан самарали фойдаланинг\nТил ўрганиш узун ва машаққатли жараён бўлгани сабабли, уни иложи борича осонлаштиришга ҳаракат қилишингиз керак. Бунда сизга смартфонингиз қўл келади. Смартфонларга ўрнатиб олиш мумкин бўлган бепул инглиз тилини ўрганиш дастурлари бор. Улар орасида энг машҳурлари бу Duolingo ва Memrise. Duolingo ва Memrise бир бирига ўхшайди. Аммо энг биринчи кўзга кўринадиган фарқи Duolingo’da сўзлар кўпроқ American English’да, Memriseда эса British English’да талаффуз этилади. Инглиз тилини бир оз билган киши эса TED суҳбатларини тинглиши мумкин. Смартфонингизга TED’ни ўрнатганингиздан кейин, Settings бўлимида English subtitles’ни танласангиз, суҳбатни субтитрлар билан тинглашингиз мумкин.\nТил ўрганиш осон эмас. Бунда сизга олдингизга аниқ мақсад қўйиш, янги сўзларни давомий такрорлаб бориш, фурсат бўлганда уялмасдан мулоқот қилиш, инглиз тилини ўрганиш жараёнини ҳаётингизга мослаштириб бориш ва ниҳоят, технологиядан самарали фойдаланиш талаб этилади. Омад!


Марказий Осиё медиа танқидчилари учун онлайн-машғулотларга қабул бошланди | Янги репортер\nБош саҳифа Имкониятлар Марказий Осиё медиа танқидчилари учун онлайн-машғулотларга қабул бошланди\nМарказий Осиё медиа танқидчилари учун онлайн-машғулотларга қабул бошланди\nМуаллиф: Bargida Tadjikhodjaeva\n2021 йилнинг март-апрель ойларида Internews медиатанқид йўналишини ўзлаштиришни ва “Янги репортёр” сайти ва Internews нинг интернет-лойиҳалари учун ёзадиган медиа мутахассислар, филологлар ҳамда маданиятшунослар учун онлайн-машғулотлар ўтказади. Иштирокчилар тўлдирилган аризалар асосида танлов орқали танланади.\nАриза тўлдириш муддати – 1 март 2021 йил Тошкент вақти билан 22:00 гача.\nТанловда афзалликлар ўзбек, қозоқ, тожик тилларида фаолият юритадиган ва шу билан бирга рус тилини тренерни тушуна оладиган даражада биладиган номзодларга берилади.\nМедиатанқид — замонавий журналистиканинг динамик йўналиши ҳисобланади. У ахборот ишлаб чиқаришнинг ижтимоий, ахлоқий, ҳуқуқий ва кўплаб бошқа жиҳатларини баҳолаш билан шуғулланади.\nInternews Марказий Осиё мамлакатларида “Янги репортёр” сайида “Медиатанқид” йўналишини ривожлантирмоқда. Сизлардан ариза тўлдиришдан аввал материаллар намуналарини кўриб чиқишингизни сўраймиз. Биз шунчаки Мактаб учун иштирокчиларни эмас, кейинчалик гонорар эвазига “Медиатанқид” бўлимида муаллиф, муҳаррир сифатида фаолият юрита оладиган ҳамфикрларни излаяпмиз.\nОнлайн-машғулотлар ўрналилган тренинглар, материалларни мустақил ўрганиш ҳамда Internews менторлари билан индивидуал ишлашни таъминлайди.Ўрнатилган тренинглар 15, 17, 29 март кунлари 15.00 дан 17.00 га қадар бўлиб ўтади (Тошкент вақти билан).\nМашғулотлар натижаси сифатида иштирокчилар гонорар асосида ҳақи тўланадиган 2 тадан материал тайёрлашлари керак бўлади.\nАгар сизда онлайн-машғулотларда иштирок этиш истаги бўлса 1 мартга қадар ушбу онлайн-аризани тўлдиринг. Онлайн машғулотларда иштирок этиш учун сизда барқарор интернет ва компьютерингиз бўлишии керак. Якунда онлайнғмашғулотларда иштирок этганил тўғрисида сертификатлар тақдим этилади.\nЛойиҳа АҚШ нинг ривожланиш бўйича Агентлиги (USAID) кўмаги билан Марказий Осиё MediaCAMP дастури доирасида амалга оширилмоқда.\nМарказий Осиё медиа танқиди\nОлдинги саҳифа“Кўришларни эмас, жалб қилинган лойиҳаларни сотинг”. Мария Рзаева билан вебинар (“Бумага”)\nКейинги саҳифаINTERNEWS ВА ҲАМКОРЛАР ҲУЖЖАТЛИ КИНО МАКТАБИГА ҚАБУЛ ЭЪЛОН ҚИЛАДИ\nBargida Tadjikhodjaeva - 20.04.2021 0


Чарақлаб тур, офтоб! - Hidoyat.uz\nЧарақлаб тур, офтоб!\nАсосий саҳифа Мақолалар Чарақлаб тур, офтоб!\nЧоп этилди Dekabr 26, 2020 Чарақлаб тур, офтоб!da fikr bildirishni o'chirish\nЭшик очилар-очилмас қизалоқ йўлакка учди:\n– Ойижоним келдилар! Ойижон! – кўзлари чарақлаб ўзини онасининг бағрига отди.\nОшхонада шошилиб овқат тайёрлашга уннаган онажонисига гирдикапалак бўлди:\n– Бугун боғчага Моҳи келмади… мен Ҳулкар билан ўйнадим. Боғча опам турнанинг тулкиникига меҳмонга боргани ҳақида эртак айтиб берятувдилар… мен ухлаб қолибман. Тулки турнага ялпоқ идишда овқат қўйибди… ойижон, кейин нима бўпти?\n– Ҳозир сенга эртак айтиб берадиган ҳолатда эмасман, – деди бутун хаёли қозондаги “жиз-биз”да бўлган аёл.\n– Ҳали уйқудан олдин айтиб берасизми?\nМужмал жавоб олган қизалоқ нари кетди. Кейин ухлаш учун ётишганда онасининг пинжига тиқилди:\n– Энди айтиб беринг, ҳалиги тулки турнага…\n– Чарчадим, – елкасидаги қўлчани бироз ушлаб турди она. – Жуда чарчадим…\nҚизча ўтириб олди, тунги чироқнинг хира ёруғида онасининг юзига тикилди:\n– Бўпти, ойи… – онасининг кайфияти, ҳолати қизга “юққан”-дек эди.\nЭртасига қизалоқ кўча эшиги очилганини эшитгандан кейин йўлакка чопди:\n– Вой, секин, секин, – пойабзалини ечаркан боласига ўгирилди аёл. – Сал нафасимни ростлаб олай, менга ёпишмай тургин!..\nКунлар ўтаверди. “Ишлаб чарчаган”, “Ёш бола билан гаплашиб ўтиришга вақти йўқ” онасини “ўз ҳолига қўйиш”га мажбур эди қизалоқ. Ҳеч ким эътибор ҳам бермади: аслида, яшнаб турган гулнинг барглари кўз ўнгингизда сўлгани каби, қизчанинг юз-кўзлари, навниҳолдек вужудидаги қувонч, жўшқинлик, бахтиёрлик нурлари кун сайин камайиб, сўниб борди.\n…Қуёшли жойда ўсган мевали дарахт, кўчатларнинг ҳосили баракали, мағизли, чиройли, тўкис бўлади. Она – фарзанд учун мисоли офтоб, табассуми –\nчарақлаган нури, дейдилар. Шу нурни ҳорғинлик, тажанглик, малоллик, эътиборсизлик булутлари тўсиб қўйса… кунлар, ойлар давомида… фарзанд қалбидаги меҳр, иқтидор, ғайрат-шижоат, орзу-интилиш куртаклари истаганимиздек ривожланиб, биз кутган меваларни берармикин?


18 январ 2022, Тошкент вақти: 10:19\nБрюсселдаги тадбир иштирокчилари "Андижон қатлиоми унутилмасин!"¸ деган шиор кўтариб чиқдилар.\n27 октябр куни Брюссел марказидаги Европа иттифоқи биноси олдида тўпланган мухолифат аъзолари¸ шунингдек андижонлик қочқинлар ва бир гуруҳ ўзбекистонлик ҳуқуқ фаоллари иттифоқнинг Ўзбекистонга жорий қилинган санкцияларнинг сўнгги рамзий қисми - қурол эмбаргосини бекор қилиш қарорига норозилик билдирдилар.\nМуҳаммад Солиҳ: Бунинг маънавий қиймати бор эди. Яъни Ўзбекистондаги режимнинг репрессив эканини биз биламиз¸ деган маънода қилинган эди. Аслида бу Ўзбекистоннинг иқтисодига таъсир қиладиган ëки Ўзбекистоннинг у ердаги аҳволини ўзгартириш учун хизмат қиладиган санкциялар эмас эди. Мажозий¸ рамзий санкциялар эди. Бунинг бир маънавий тарафи¸ яхши томони бор эди. Бунинг "Каримовнинг диктаторлигини Европа иттифоқи билади" деган томони бор эди. Буларнинг бекор қилишидан “Йўқ¸ Каримов диктатор эмас” деган маъно чиқаяпти. Шу маънода буни Европанинг ўз позициясидан чекиниши¸ деб биламиз ва бу яхши нарса эмас.\n- Европа Иттифоқи ҳозирги нуқтада ҳеч нарса қила олмайди. Оврупо бирлиги шу маънода ўзлари ҳимоя қилиб келган¸ ўзлари дунëга ташвиқ қилиб келаëтган бутун демократик принциплардан чекинди. Бугунги нуқтада бир нарса қила олмаяпти ва биз булардан бир нарса кутаëтганимиз йўқ. Биз ўз норозилигимиз билан Оврупо бирлигининг ожизлигини айтмоқчимиз¸ дейди Муҳаммад Солиҳ.\n- Албатта¸ биз умид қиламиз ва шундай бўлади деб ўйлаймиз. Шуни талаб қиламиз¸ дейди Нурулло Мақсудов.\n- Ўта рамзий чора бўлишига қарамасдан қурол-яроғ эмбаргоси Ўзбекистондаги аҳвол одатий эмаслигини кўрсатувчи бир тамға эди. Бу тамғанинг олиб ташланиши учун эса, Ўзбекистон инсон ҳуқуқларини яхшилаш борасида анча ишларни қилиши лозим эди. Санкцияларни бекор қилиш орқали Европа иттифоқи ўзининг заифлигини намойиш этди ва энг асосийси Ўзбекистондаги ҳуқуқлари топталган одамларнинг умидларини пучга чиқарди¸ деди Вероника Зенте-Голстон.\n- Жойдаги вазиятдан келиб чиқадиган бўлсак, санкцияларнинг бекор қилишини ҳеч нарсани ўзгартирмайди. Ўзбекистон ҳукумати ўз фуқароларини ўлдириш учун эски совет қурол-аслаҳалардан ҳам фойдаланиши мумкин. Бунинг учун уларга Европа иттифоқидан қурол-яроғ керак ҳам эмас. Бироқ санкцияларнинг бекор қилишини рамзий жиҳатдан катта аҳамиятга эга ва бу дунёдаги энг репрессив режим зулмидан азият чекаётган одамнинг юзига тарсаки солиш билан барорбардир. Сакнцияларнинг бекор қилиниши Европа иттифоқи ташқи сиёсатини издан чиқариш баробарида дунё бўйлаб авторитар давлатларга Европа Иттифоқини ҳам унинг санкцияларини ҳам жиддий қабул қилмаслик керак каби муждани беради¸ дейди маркази Брюсселда жойлашган Бўҳронларнинг олдини олиш халқаро гуруҳи вакили.\n- Жуда ҳам ҳафсаламиз пир бўлди. Европа иттифоқининг Ўзбекистонда инсон ҳуқуқлари поймол этилган одамлар ҳуқуқларини ҳимоя қила олмаганинидан ҳафсаламиз пир бўлди. Адолатсизлик қарор топди. Бу санкциялар Ўзбекистон ҳукуматини Андижондаги қатлиом юзасидан мустақил тергов ўтказишга мажбур қилиш мақсадида кирилган эди. Тергов ўтказилгани йўқ ва санкцияларни бекор қилиш орқали Европа иттифоқи ўзининг энг асосий принципларидан воз кечаяпти¸ деди Халқаро Амнистия расмийси.\n- Мемориал фикрича, санкцияларни бекор қилиш қарори Европа иттифоқининг ўз геосиёсий манфаатларидан келиб чиқиб Ўзбекистондаги систематик ва қўпол тарзда топлалаётган инсон ҳуқуқларига кўз юмаётганидан даракдир. Ўзбекистон қамоқхоналарида минглаб сиёсий маҳбус қолмоқда. Бу йили қатағонлар янада кучайди. Бу вазиятдан келиб чиқиб санкцияларнинг ҳеч бир асоссиз бекор қилиниши дунёдаги энг ашаддий диктатурага кўрсатилган илтифотдан бошқа нарса эмас¸ деди Мемориал вакили Олег Понаморëв.


Ўзбек ëзувчиси “Бу кунлар” даҳшатини китоб қилди « Ўзбекистон Халқ Ҳаракати\nЎзбек ëзувчиси “Бу кунлар” даҳшатини китоб қилди\n06 May 2016 - 16:11\nНуруллоҳ Муҳаммад Рауфхоннинг “Бу кунлар” китоби\nТаниқли ёзувчи, ўз вақтида Ўзбекистон мусулмонлари диний идорасининг “Ҳидоят” журнали бош муҳаррири бўлиб ишлаган Нуруллоҳ Муҳаммад Рауфхон (Нурилло Отахонов) Ўзбекистон мустақиллигининг дастлабки 20 йилини ўз ичига олган “Бу кунлар” китобини ëзиб тугатди.\nТуркиядаги нашриëтда чоп қилинган ва электрон варианти ижтмоий тармоқларда ўқилаëтган бу китоб муаллифи Озодликнинг Қурултой эшитиришида ўз китобхонлари билан мулоқот қилди.\nКитоб муқаддимаси муаллифнинг ўз тили билан айтганда, “зарда билан бошланади”. Муаллиф бутун асар давомида Ўзбекистонни чорак асрдан бери бошқараëтган раҳбарни “узурпаторлик”да айблайди:\nОллоҳ ҳаққи, биз мустақил бўлишни жуда-жуда орзу қилганмиз, лекин бунақа “мустақиллик”ни асло кўзламаган, мустақиллик бунақа бўлиб чиқишини сира кутмаган эдик! Ота-боболаримиз ва уларнинг кетидан биз болалари қачондир бир кун Ватанимизни озод кўришни, эски шон-шавкатини қайта тиклашни қанчалар истаганмиз, қонларимиз гупириб бу йўлда курашга кирганмиз, аммо бир куни халқимизнинг бошига мустақилликнинг асли эмас, унинг ўхшовсиз бир масхараси келиши етти ухлаб тушимизга кирмаган.\nСўзим ўзидан ўзи алам ва зарда билан бошланди.\nСабаби бор. Сабабларнинг энг бошланғичи будир:\nМустақилликни қаттиқ истаганлар ҳам, мустақиллик учун курашганлар ҳам бир четда қолиб унга бутунлай бошқалар – мустақиллик йўлида курашиш тугул, аксинча, унга қарши бўлган коммунистлар эга чиқди.\nХалқимизнинг ҳамиятли бир қисми ҳуррият истаб майдонларда бошини нақ дорга тиккан бир пайтда йиллар давомида етиштирилган совет кадрлари Ўрусия мустамлакаси остидан ҳеч чиққиси келмас, СССР давлатини ҳар қандай кўринишда бўлсин сақлаб қолишга тиришиб ётар эди.\nТақдирнинг ажиб жилвасини кўринг: кеча мустақилликка тиш-тирноғи билан қарши бўлганлар бугун унинг жиловига тиш-тирноғи билан ёпишди.\nҲа, янги “мустақил давлат” тепасида эски коммунистлар қолди. Натижада ҳаётимизда айтарли ҳеч нарса ўзгармади…”, дея ëзилади китоб муқаддимасида.\nНуруллоҳ Муҳаммад Рауфхон (Нурулло Отахонов) 1955 йил 14 февралида Фарғона вилояти, Ўзбекистон туманидаги Ойимча Қақир қишлоғида хизматчи оиласида туғилган.\n1991-2010 йилларда Ўзбекистон мусулмонлари диний идорасининг “Мовароуннаҳр” нашриётида бош муҳаррир, “Шарқ юлдузи” журнали таҳририятида бўлим мудири ва “Ҳидоят” журнали таҳририятида бош муҳаррир лавозимида ишлаган.\nËзувчи шу кунларда Туркиядаги китоб ярмаркасида ўзининг турк тилига таржима қилинган китоблари тақдимоти билан бандлигини айтди.\nНуруллоҳ Муҳаммад Рауфхон “Оқ бино оқшомлари” ҳикояси ва айни номдаги киносценарий муаллифидир.\nЁзувчининг “Дунё кенг” (ҳикоялар, 1986) ҳамда “Шу ерлик киши” (қисса ва ҳикоя, 1988) китоблари чоп этилган.\nУ шунингдек, Алишер Навоийнинг “Лайли ва Мажнун” достони асосида икки қисмли киносценарий ёзган.\nТурк, гуржи, хитой ва рус адибларининг бир қатор асарлари, Темур Пўлатовнинг “Завсегдатай” (“Шинаванда”) қиссаси ҳамда “Черепаха Тарази” (“Торозий тошбақаси”) романларини ўзбек тилига таржима қилган.\nҲозирги замон турк адиби, олими Аҳмад Лутфий Қозончининг олти жилдлик “Саодат асри қиссалари” асари ҳам Нуруллоҳ Муҳаммад Рауфхон таржимасида ўзбек тилида дунё юзини кўрган ва бир неча марта қайта нашр этилган.\nËзувчи долзарб мавзуларда бир қатор публицистик, илмий, адабий мақолалар муаллифидир.


“Колодецфобия” ҳақида эшитганмисиз? - zarnews.uz\nАслида бу мавзуга яна қайтишни истамаган эдим, аммо мендаги қўрқув яна бу мавзуда сўзлашга мажбур қилаяпти...\nБундан уч-тўрт йил илгари бўлганди бу воқеа. Куз ойлари эди. Ижарада тураман. Иқтисодий етишмовчилик... Хуллас ўша куни ижарадаги уйимнинг эгаси қўнғироқ қилиб, ижара нархини оширишини айтди. Менда иккита йўл: ё бошқа уйга кўчиб ўтиш, ё уй эгаси айтган пулни бериб туриш. Кечки вақт эди. Кайфиятим бузилди. Бундай вақтларда уйда ўтиргандан кўра кўчада юришни афзал билардим. Негаки, бузуқ кайфият оиламдагиларга салбий таъсир қилади. Кўчага чиқиб кетдим. Ҳаммамизга маълумки, барча кўчаларимизга ҳам тунги чироқлар ўрнатилмаган. Ўшандай зим-зимистон кўчалардан биттасида кетаяпман. (Аниқ манзилни айтай: Самарқанд шаҳри, 29-даҳа. Биринчи ва иккинчи кўчани туташтирувчи, 54-мактаб олдидаги кўча. Вилоят ҳокими Эркинжон Турдимовга раҳмат. У кишининг ташаббуслари билан ҳозир у кўчалар асфальт бўлган. Аввалги муаммо йўқ). Асабийлашганимдан “колодец”нинг борлигини унутибман... Инсон онги хавфга нисбатан жавоб беришда жуда тез эканини ўшанда ҳис қилдим... Ҳушимни ўнглаб, нима содир бўлганини англаб етгунимча сониялар ўтди. Икки қўлим қудуққа тиралган ҳолда осилиб турардим. Кўзойнагим, уйнинг калити (уйни ташқаридан қулфлаб чиққан эдим) қаергадир отилиб кетган эди. Қудуқдан чиқишга уринаётганимда иккита йигит келиб қолди. Уларнинг ёрдами билан чиқиб олдим. Кейин йигитлардан калит ва кўзойнагимни қидириш учун телефони чироғини тутиб туришини илтимос қилдим. Қудуқ ичига чироқ тутганида бир елим халта устида калит турарди. Кўзойнагимни тополмадим. Қудуқ тубидаги сувга чўккандир балки. “Ака, худо асрабди сизни. Анави темирнинг туришини қаранг...” деди йигитлардан бири қудуқдаги сув қувурининг ёпиб-очувчи чамбарагига ишора қилиб. Чампарак ўртасидаги тўқсон градусда турган қисмини кўриб хаёлимдан минг битта ўй ўтди. Юрагим орқага тортиб кетди. Унинг устига тушган одам ногирон бўлиб қолиши ҳеч гап эмасди...\nШу-шу қопқоғи йўқ қудуқларни кўрсам ўша воқеа эсимга тушаверади. “Мен қўлларим билан тутиб қолиб, омон қолдим, лекин болалар туйқус шундай тушиб кетса нима бўлади?” деган савол хаёлимга келиб, тасаввуримда кимдир тушиб кетаётгандек туйилаверади. Фейсбук тармоғида тарқалган видеолардаги “Дамас”, “Ласетти” автомобилларининг ағдарилиши, шикастланиши ҳам қўрқувга қўрқув қўшади. Ахир, мол аччиғи–жон аччиғи. Бу оғриқни ҳам бошидан ўтказганларгина билади...\nСўзимнинг бошида “бу мавзуга қайтишни истамаган эдим” дедим. Чунки бир-икки мақоламда “қопқоқсиз қудуқлар” ҳақида ёзгандим. Бироқ ёзганларим масъул ходимларга пашша чаққанчалик таъсир қилмапти. Йўқса, лоақал энг кўп ўтиб қайтадиган кўчамиз Амир Темур кўчасидаги (Мир Саид Барака кўчасига туташган жойда) қудуққа қопқоқ қўйилиб, автотранспортларнинг хавфсиз қатнови таъминланган бўлар эди.\n“Колодецфобия” дегани ана шунақа! Мен бироз ошириб юборгандирман. Агар жуда қўрқинчли бўлганида аллақачон муаммога ечим изланар эди-да. Изланмаяптими, демак, ҳали вақт бор. Менимча, ҳали кимдир шунақа қудуққа тушиб кетиб... воқеа интернетда “айланиши” керак. Ҳозирча автомашиналарнинг тушиб, эгалари зарар кўришаётгани ҳисобга олинмаяпти... Янаям билмадим.\nТеглар: Сувоқова "Дамас" Колодец\nЙПХ инспекторининг қонуний талабига бўйсунмаган 19 нафар ҳуқуқбузар "Дамас"чилар маъмурий қамоққа олинди\n"Дамас" ва "Москвич" тўқнашувида бир киши ҳалок бўлди


«Турон»: Жамоа тарихи, эришилган ютуқлар ва натижалар — "Турон" футбол клуби\n«Турон» 2019-йилги мавсумда Фарғона вилояти 2-лигаси ғолиби сифатида ЎзПФЛ байроғи остидан ташкил этиладиган ПРО-Лига (В гуруҳи) иштирокчисига айланди.\nМавсум аввалида кейин Баҳром Хакимов, кейинроқ Исломбек Исмоилов қўл остида жамоа мазкур лигада жами 28 та ўйин ўтказган жамоа 19 та ғалаба, 5 дуранг, 4 мағлубият қайд этган холда 62 очко билан чемпионликни қўлга киритди. Тўплар нисбати — 67-23, рақиблар дарвозаси 67 бор ишғол этилган бўлса, ўз дарвозасидан 23 та тўп ўтказиб юборилган. Ўша мавсумнинг ўзида ПРО-Лига ўтиш ўйинларида ҳам барча рақибларини мағлуб этган «Турон» ғолибликни қўлга киритди.\nЖамоа 2020-йилги мавсумда ПРО-Лига мусобақаларида ҳам муносиб иштирок этди. Исломбек Исмоилов бошқарувидаги «Турон» жами 20 та учрашувда майдонга тушган «Турон» 11 ғалаба, 5 дуранг, 4 мағлубият қайд этгани холда 38 очко жамғариб ғолибликни қўлга киритди. Эндиликда жамоа 2021-йилги мавсумдан бошлаб Ўзбекистон Суперлигасида иштирок этади.\nАйтиш жоиз, клубнинг ёш ҳужумчиси Абдулазизхон Абдурашидов 2020-йилги мавсум якунларига кўра, «ПРО-Лиганинг энг яхши футболчиси» деб топилган бўлса, «Турон» ЎзПФЛ томонидан «Махсус соврин» номинацияси ғолиби сифатида тақдирланди.


ОНАИЗОР (Hikoyalar) - 21 Января 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 6:18 AM\nГлавная / Bosh sahifa » 2021 » Январь » 21 » ОНАИЗОР (Hikoyalar)\nУларнинг келажаги учун кеча-ю кундуз даладан бери келмадим, уйли-жойли қилдим, мана, бугун эса эски кулбада менинг ўрним, қариганда хор бўлдим…\nОнахоннинг ичидан шу ҳаёллар ўтиб, уйига кириб кетди ва кўрпасига ўраниб, ётиб қолди…\nҚиш. Ҳамма ёқ оппоқ қор. Яна қор ёғишда давом этяпти. Ҳамма уйидан чиқмайди, печка ёқиб, иссиқ чой ичиб, ўзаро суҳбатлашади. Ойнур момо эса печкасини ёқолмай оввора, хонаси тутаб, кўз очиб бўлмасди. Ўтинлари қорнинг тагида қолиб кетганлиги учун нам тортиб қолган, хона эса совуқ, Ойнур момо ўғиллардан ёрдам сўрашга жазм этиб, деворнинг ёнига борди ва чақира бошлади.\nАввалига ҳеч ким чиқмади, сўнгра бир набираси деворнинг у тарафидан жавоб берди.\n-Болам, отанг қани?\n-Отам ўртоқлариникига кетганди.\n-Уйда, ухлаб ётибди. Уйғотманглар деганди.\n-Менга уч-тўртта қуруқ мол тезагидан узат, болам. Меники нам бўлиб қолибди, ёндиролмаяпман.\n-Онам урушади. Беролмайман момо.\nОйнур момо кўзига ёш олиб кулбасига қайтди. Бор будини олиб иссиқ қийинди ва кўрпаларга ўраниб олди. Қорни ҳам оч, ичай деса иссиқ чой, еяй деса овқат йўқ, жувонмарг бўлгур печка деб қарғаниб, йиғлай бошлади. Қариганда хор бўлдим, бир бурда нонга зор бўлдим деб момонинг фиғони фалакка чиқиб из-излаб йиғлай бошлади. Совуқ унинг танасига жойлашиб бўлган. Кўзларидан милтираб оқаётган ёшлари совуқдан кўкариб кетган юзига тушмоқда.\nЎша тун қор шунақа алапатта ёғдики, ер нақ бир метр бўлди. Икки кеча-кундуздан бери тўхтовсиз ёққан қор бутун борлиқни буркаган, қалинлашиб кетган эди. Эрталаб нохушхабар эшитилди. Ойнур момонинг кулбасининг томи қор уюмуни кўтаролмай қулаб тушибди. Бу хабар тарқалиши билан бутун маҳалла, уч ноқобил ўғли ҳам кулбага қараб чопди. Кулба бутунлай қулаб тушган, бир уюм тупоқ эди. Йиғлаган қанча, додлаган қанча, уч ўғил ҳам онам деб тупроққа чопди. Бутун одамлар бирлашиб, вайроналар ичидан Ойнур момони қидиришни бошлади. Маҳалла раиси техника ёллаб, оғир устунларни торттириб, ҳамма секинлик билан кулба орасидан момни излар эди.\nЧамаси икки соатларда кулбани тозалаб бўлишди, қизиғи Ойнур момо кулба ичидан чиқмади. Ҳамма умид билан бир-бирига юзланди, ҳожатхона, молхона ва бошқа жойлар кўздан кечирилди, момо йўқ эди. Ўғиллари ҳам, одамлар ҳам ҳайрон эди. Кимдир адирга қараб кетган қордаги одам изини кўриб қолди ва ҳамма шу из бўйлаб кета бошлади. Бутун маҳалла аҳлининг кўзларида нам, ўғилларига нафрат билан боқарди. Қордаги одам изи негадир қабристонга элтиб борарди. Қабристон эшигидан кириб, изнинг ортидан боришар эди. Ҳув ана, бир натса ётибди. Ҳамма дув этиб югаришди. Бир нарса ерга қараб ётарди, бундай қарашса, Ойнур момо…\nИссиғи кетиб, аллақачон жон берган. Кўзалир очиқ, тўла ёш эди. Идраб кетган кийимлари эса бечора онахонни совуқдан асраб қололмаган.\n-Минг лаънат бу болаларга, минг лаънат сендай ўғилларга,-кимдир бақирди.\n-Бу ахир Ойнур момонинг эрининг қабрику бечора шу ерни топиб келибди, -яна биров гап солди. Уч ўғил онам деб ёпишмоқчи эди одамлар уларни суриб, итариб юборишди.\n-Энди керак бўлиб қолдими она? Ҳайф сендай ўғилларга,ҳайф ҳамманга , -деб халқ уч ўғилни ҳайдаб солишди. Бутун қишлоқ аҳли бирлашиб уч ноқобил ўғилни қишлоқдан бутунлай ҳайдаб солишди, уларни сазойи қилиб қувиб юборишди.\nКатегория: HIKOYALAR / ХИКОЯЛАР | Просмотров: 314 | Добавил: #Yangilik, #uznews, #newsuz, #ahborot, #xabarlar, #habarlar, #Yangiliklar, #news, #новости | Рейтинг: 0.0/0


Ургут тумани ҳокими М.Турдиевнинг 8 март-Халқаро хтин-қизлар кунига бағишлаб ўтказиладиган тантанали тадбирдаги Т А Б Р И К С Ў З И | Urgut.uz\nУргут тумани ҳокими М.Турдиевнинг 8 март-Халқаро хтин-қизлар кунига бағишлаб ўтказиладиган тантанали тадбирдаги Т А Б Р И К С Ў З И\nТ А Б Р И К С Ў З И\nАссалому алайкум муҳтарама онахонлар!\nГўзал диёримизга барчамиз соғиниб кутган баҳор нафаси кириб келаётган, табиат очилиб, кўнгилларимиз ёруғ туйғуларга тўлиб бораётган мана шу кунларда Сиз азизларни, сизлар орқали 220 мингдан зиёд туманимиз хотин-қизларини 8 март байрами билан чин қалбимдан табриклайман.\nМуҳтарам Биринчи Президентимиз таъбири билан айтганда “Агар аёллар учун, уларга алоҳида эътибор қаратишимиз учун байрам бўлмаганида, уни, албатта, ўйлаб топишимиз керак бўлар эди”.\nҲаммамизга маълумки азалдан, ўзбек аёлининг оқилалиги, юксак тафаккури, фаҳм-фаросатини бутун дунё тан олган. Буни ўтмишда Тумарис, Бибихоним, Нодирабегим, Гавҳаршодбегим каби оқила ва олима аёллар, салтанатни эркак ҳукмдорлар қаторида бошқарганликлари мисолида ҳам кўриш мумкин. Ёки яқинда туғилган куни кенг нишонланган Зулфияхоним ўзбек аёлларининг вафо ва садоқати тимсоли сифатида улуғланади.\nОналарни, аёл зотини эъзозлаш эл юртимизда азал-азалдан эзгу қадрият бўлиб келган. Бунинг тасдиғини биргина мисол тариқасида мутафаккир бобомиз Алишер Навоийнинг “Жаннат оналарнинг оёғи остидадир” деган сўзларида яққол кўришимиз, англашимиз мумкин. Шу сабабли Она сиймоси олдида барчамиз ҳамиша таъзим қиламиз.\nАйниқса, аёлларни эъзозлаш, уларнинг биз учун нақадар қадр-қимматли, жондан азиз ва меҳрибон эканини англаш Мустақиллик йилларида давлат сиёсати даражасига кўтарилди. Мухтасар қилиб айтадиган бўлсак, бугун “Аёл бахти-жамият бахти” шиори ҳаётимизнинг асосий шиорларидан бирига айланди.\nБу эса жорий йилимизнинг мазмун моҳиятини белгилаб берувчи “Халқ билан мулоқот ва инсон манфаатлари йили”да ҳаёт фалсафасига айланмоқда. Бу ҳам юртимизда хотин-қизларга бўлган ҳурматнинг яна бир намунасидир.\nДавлатимиз томонидан яратилган имкониятлар натижасида туманимиз хотин-қизлари ҳам ижтимоий ва иқтисодий соҳаларнинг турли тармоқларида фаолият кўрсатиб, мамлакат ривожига ўзларининг муносиб ҳиссаларини қўшмоқдалар.\nТаъкидлаш жоизки, биргина туманимиз халқ таълими ва тиббиёт тизими муассасалари ходимларининг 60 фоиздан кўпроғини хотин-қизлар ташкил қилиши аёлларимизнинг ижтимоий ҳаётдаги фаоллигидан далолат беради.\nАйниқса, ўзбек аёлининг қўлида сайқал топган миллий хунармандчилигимиз намуналарининг донғи етти иқлимга кетган. “Ҳунарнинг таги зар”-деб билган ургутлик тўндўз, каштадўз, зардўз ва бошқа чевар аёлларимиз ана шундай ҳунарманд аёллар вакилаларидир.\nБугунги даврамиз ўтган йиллардагидан кўпроқ қўли қадоқ оддий меҳнаткаш хотин-қизларимиз иштироки билан фарқланади.\nШу билан биргаликда, даврамизни тўлдириб ўтирган спорт соҳасида фаол эштирок этаётган спортнинг пенчак силат тури бўйича жаҳон чемпионлигини қўлга киритган ёш спортчи Муниса Раббимова, Тоғ туризми бўйича Ўзбекистон Чемпиони Элинор Мансурова, най йўналишида “Санъат ғунчалари” Республика танловида биринчи ва халқаро танловда эса иккинчи ўринни эгаллаган Ошибка! Ошибка связи.\nБугун аёлларимизни қанча таърифласак, қанча эъзозласак камлик қилади. Муҳтарам Президентимиз таъбири билан айтганда, “..опа-сингилларимизнинг оғирини енгил қилиш, уларнинг саломатлигини мустаҳкамлаш, истеъдод ва қобилиятини рўёбга чиқариш бизнинг доимий ва муҳим вазифамиз бўлиб қолади.\nТуманимиз аҳли номидан яна бир бор Сизларга юксак ҳурмат ва эҳтиром билдириб, қалбларингиздаги барча-барча эзгу ниятлар ва орзу-истакларингизни ижобат бўлиши ҳамда рўёбга чиқишини чин юракдан тилаймиз.\nГўзаллик ва нафосат доимий ҳамроҳингиз бўлсин азиз онахонлар, опа- сингиллар!


“Салмонни ҳатто Трамп ҳам қутқараолмайди!” « Ўзбекистон Халқ Ҳаракати\n“Салмонни ҳатто Трамп ҳам қутқараолмайди!”\n23 October 2018 - 12:49\n(Суратда: “Yeni Şafak” газетаси бош муҳаррири Иброҳим Қорагул)\nСуадиялик журналист Жамол Қошиқчининг Саудия Арабистони консуллигида ўлдирилиши бутун дунёни ларзага солди. Барча мамлакатлар Саудия Арабистонига ўз реакцияларини билдирар экан, Туркиянинг “Yeni Şafak” газетаси бош муҳаррири Иброҳим Қорагул бу воқеа атрофидаги даҳшатлардан иддао қилди.\n“Yeni Şafak” газетаси бош муҳаррири Иброҳим Қорагул, “Қошиқчи жинояти фош бўлмаса эди, яна кўплаб киши шу тариқа йўқ қиланар эди. Бунинг устига бу кишилар фақатгина Саудия Арабистони ватандошлари билан чегараланиб қолмасди. Бу рўйхат уларнинг қўлларидадир”, деди.\nИброҳим Қорагул, “Қошиқчидан кейин бошқалари ҳам ўлдирилар эди. Салмон-Заид лойиҳасининг Туркияга қандай алоқаси бор? Эрдўғон бугун қандай баёнот беради? Салмонни ҳатто Трамп ҳам қутқараолмайди..” сарлавҳаси билан эълон қилинган мақоласида Саудиялик журналист Жамол Қошиқчи жинояти билан боғлиқ воқеаларни шундай баҳолади.\nҚОШИҚЧИ ЖИНОЯТИДА ҲАМКОРЛИК ҚИЛДИЛАР: “Ким нима деса десин, бу жиноятда ёки амалиётда Саудия Арабистони, БАА, Миср, Исроил разветка органлари ҳамкорликда ишлашди. Мазкур тадбир АҚШ разведкасининг хабардорлиги ҳатто даҳлдорлиги билан амалга оширилган. Аввалроқ бошқа бир қатор давлатларда амалга оширилган ўхшаш разиллик, бу сафар Туркияда қилинди, аммо Туркия тарафидан жиноят фош қилинди”, деган Қорагул, сўзини давом эттирар экан, “Бошқалар ҳам ўлдирилмоқчи эди. Қуддусни, Маккаю-Мадинани сотган одамлардир булар”, ифодасини қўлланди.\nЛОЙИҲА ЖУДА ЖИДДИЙ ТАЛОФАТ КЎРДИ: Ушбу лойиҳанинг биринчи “кўзга ташланган” ҳаракати, АҚШ ва Исроилнинг минтақавий назоратни кучайтириши мақсадида амалга оширилган, Қуддусни Исроилнинг пойтаҳти сифатида фойдаланиши жараёнидир. Туркиянинг дунёни оёққа турғазиши ортидан лойиҳа жиддий талофат кўрди. Саудия Арабистони, БАА, Мисир, Исроил ва АҚШ доираси ичида Қуддусдан ташқари Макка ва Мадина устидан ҳам ҳозирликлар кўрилди.


Нукусда шифокорлар янги туғилган тирик чақалоқни ўликхонага ўтказишди\n12 Aprel 21:51 Ҳодисалар\nжонли туғруқхона ўликхона ЧАҚАЛОҚ ШИФОКОР\nЎтган йилнинг 14 феврал куни Нукус шаҳрида яшовчи фуқаро қиз туғган бўлса, 15 феврал куни Қорақалпоғистон вилоят перинатал маркази шифокорлари боланинг ўлимини қайд этиб, уни патологик анатомик бюрога топширган.\nКейинчалик, кўкрак қафасининг анатомик кесмаси пайтида болада ҳаёт белгилари топилган. Патологоанатом болага биринчи ёрдам кўрсатмасдан, уни перинатал марказга қайтарди. Натижада ўз вақтида биринчи тиббий ёрдам кўрсатилмагани учун бола вафот этган.\n2021-йил 6-апрелда Нукус шаҳар прокуратураси томонидан ушбу модданинг 3-қисми билан жиноят иши қўзғатилган. Ўзбекистон Республикаси Жиноят кодексининг 116-моддаси (Ўз касбий бурчларини лозим даражада бажармаслик, эҳтиётсизлик оқибатида инсон ўлимига олиб келган).\nЖиноят иши бўйича дастлабки тергов жараёнида тайинланган суд-тиббиёт экспертизаси комиссиясининг 2021-йил 26-октабрдаги хулосасига кўра, агар реанимация амалдаги меъёрлар бўйича ўтказилган ва стандартларга мувофиқ ёрдам кўрсатилган бўлса, фуқаронинг умри. болани сақлаб қолиш мумкин эди.\nШу муносабат билан Қорақалпоғистон вилоят перинатал маркази неонатал реанимация бўлими мудири лавозимида ишлаган фуқаро А.Д., перинатал марказда неонатолог шифокори бўлиб ишлаган фуқаро С.Р., Патология бюроси патологоанатоми фуқаро К.Г. Қорақалпоғистон Республикаси Ўзбекистон Республикаси Жиноят кодексининг 116-моддаси назарда тутилган жиноятни содир этганликда айбланган.\nЎзбекистон фуқароси Таиландда вафот этди\nЎтган йилнинг 4 декабрида мазкур иш бўйича дастлабки тергов ниҳоясига етди. Шу куни иш материаллари жиноят ишлари бўйича Нукус шаҳар судига ўтказилди.\nҲозирда мазкур иш Нукус шаҳар судида кўрилмоқда.\nЎзбекистон Республикаси Жиноят кодексининг 3-моддасига асосан. 116-модда икки йилдан беш йилгача озодликни чеклаш ёки беш йилгача озодликдан маҳрум қилиш тарзидаги жазони назарда тутади.\nТошкентда масжидларда фаолият юритган чўнтак ўғриси қўлга олинди


Қирғизистонда парламент сайловлари ўтаяпти\nУшбу сайлов орқали Марказий Осиёда илк бор парламент республикасига асос солинади ва сайловдан сўнг янги парламент аъзолари ўз ваколатлари президентникидан кўпроқ бўлган Бош вазирни тайинлаши лозим.\nҚирғизистонликлар шу йил июн ойида ўтказилган референдумда бундай бошқарув тизимини маъқуллаб, овоз берган эдилар.\nМамлакат раҳбарияти сайловнинг тинч ва осойишта ўтишини ваъда қилмоқда. Хусусан, мамлакат президенти Роза Ўтунбаева июн ойида мамлакат жанубидаги қонли низоларга марказ бўлган Ўш ва Жалолобод аҳлини сайловда фаол бўлишга чорлаган.\nҚирғизистон парламенти — Жўғўрқу Кенешдаги 120 ўринга 29 партиядан кўрсатилган номзодлар даъвогарлик қилмоқда. Таҳлилчилар 6 партия парламентдаги ўринни қозониш имконини берувчи 5 фоизлик кўрсаткичга етишини тахмин қилмоқда.\nОвоз берувчи аҳоли сони эса 2 миллион 800 мингдан зиёдроқдир.\nҲозирга қадар АҚШ ҳукумати мамлакатнинг парламент демократияси томон ташлаган қадамини олқишлади. Россия эса, аксинча, бу сиёсий қадам мамлакатда яна янги тартибсизликлар келтириб чиқариши мумкинлигидан огоҳлантирган.\nАйни пайтда ҳар икки давлатнинг Қирғизистонда ҳарбий ҳаво базалари жойлаштирилган.


Инсон ҳуқуқлари ҳимоячиси Абдусалом Эргашевнинг айтишича, “Ўтюраклар” клуби фаоли, Олтиариқ туманидаги Навоий маҳалла фуқаролар йиғини раисаси Мавжуда Отақулова устидан суд жараёни давом этаётган бир пайтда вилоят марказида “Эрк” партияси аъзоси ҳуқуқни муҳофаза қилиш органлари ходимлари томонидан калтакланган.\nУнинг таъкидлашича, эркчи Бахтиёр Мусиддиновни вилоят ИИБнинг қотиллик билан боғлиқ жиноятлар бўлими бошлиғи подполковник Адҳам Ҳайдаматов шу даражада шафқатсиз калтаклаганки, у вилоят эндокринология шифохонасига ётқизилган. Шифокорлар унинг ҳаётини зўрға сақлаб қолган.\nАммо ИИБдагилар “Озодлик” мухбирига Б.Муҳиддинов милиция ходимлари томонидан калтакланганини рад этди.\nНаманганда яқинда ташкил этилган «Ҳимоя гуруҳи” инсон ҳуқуқларини ҳимоя қилиш ташкилоти раҳбари Собитхон Устабоев наманганлик Комил Муҳиддиновнинг тергов ҳибсхонасидан ота-онасига ёзган хатидан парча келтиради. Хатда айтилишича, Комилни ҳибсхонада мунтазам калтаклашган. Охири йигитлик ғурурини поймол этмоқчи бўлганларидагина у қилмаган айбни бўйнига олган.\n1981 йилда туғилган К.Муҳиддинов 2001 йил 24 августда Давлатобод тумани суди томонидан Ўзбекистон Жиноят кодексининг 164-моддаси (босқинчилик) 3-банди «Б” қисми билан айбланиб, 13 йилга озодликдан маҳрум этилган эди.\nУшбу ҳукмдан сўнг Комилнинг ота-онаси Олий судга мурожаат қилади ва шундан сўнг у оқланади. Озодликка чиққандан кейин Комил етти ой давомида даволанганига қарамай, ҳибсхонадаги қийноқлар асоратидан вафот этади.\nХабарларга қараганда, Комилнинг ота-онаси ўғлини ноқонуний суд қилганлар, қийноқ орқали йўқ айбни бўйнига қўйганлар жазоланишини сўраб турли идораларга мурожаатлар қилмоқда. Бироқ бу шикоятларнинг барчаси эътиборсиз қолаётир.


Фотожамланма: "Мустаҳкам жағлар" соҳиби Луис Суарес 30 ёшга кирди\n15:02 / 24.01.2017\n«Барселона» футбол клубининг уругвайлик ҳужумчиси Луис Суарес бугун, 24 январь куни 30 ёшга тўлганини нишонламоқда. «Насьональ», «Гронинген», «Аякс», «Ливерпуль», «Барселона», миллий терма жамоа – Луис барча ерда етакчи ўринлардан бирини эгаллаб келган.\nУругвайлик жуда ҳам кўплаб жамоавий совринлардан ташқари, доимий равишда шахсий мукофотларни қўлга киритади. Ҳужумчи қайси чемпионатларда тўп сурганига қарамай, мавсум якуни бўйича энг яхши форвард номини қўлга кириб келади. Футболчи 2014 ва 2016 йилларда эса Европанинг энг яхши тўпурари бўлганди.\nБироқ Суаресга машҳурликни нафақат оёқлари, балки мустаҳкам жағлари ҳам келтирди. Луис 2013 йилда “Ливерпуль” сафида иштирок этаётиб, “Челси” ҳимоячиси Бранислав Ивановичнинг қўлидан тишлаб олган. Бир йил ўтиб эса Италия терма жамоаси ҳимоячиси Жоржио Кьеллинининг елкаси жабрланди. Қуйида уругвайлик футболчи тасвирланган энг қизиқ фотосуратларни эътиборингизга ҳавол этамиз.\nЛуис Суарес Жоржо Кьеллини билан жаҳон чемпионати учрашуви пайтида содир бўлган ҳодисадан сўнг, 2014 йил\n“Барселона” ўйинчиси Луис Суарес Испания чемпионати доирасидаги беллашув вақтида, 2016 йил\nЛуис Суарес ва Жоржо Кьеллини жаҳон чемпионати учрашувидаги ҳодисадан сўнг, 2014 йил\n“Ливерпуль” ўйинчиси Луис Суарес рафиқаси София ва қизи Дельфина билан, Ливерпуль, 2012 йил\n“Ливерпуль” ўйинчиси Луис Суарес Англия премьер-лигасининг Ливерпулдаги баҳси вақтида, 2011 йил\nЛуис Суарес Испания чемпионатидаги учрашув вақтида, 2016 йил\nЛуис Суарес футбол бўйича жаҳон чемпионати саралаш беллашувида, 2016 йил\nЖоржо Кьеллини Луис Суаресдан жабр кўрган елкасини кўрсатмоқда, 2014 йил\n“Барселона” ўйинчиси Луис Суарес Барселонадаги учрашув вақтида, 2015 йил\n“Манчестер” футболчиси Фернандо ва “Барселона” ўйинчиси Луис Суарес УЕФА Чемпионлар лигаси учрашуви вақтида, 2015 йил\n“Барселона” футболчиси Луис Суарес Испания кубогидаги учрашувдан сўнг, 2017 йил\nНеймар: «Месси ва Суаресни соғиндим»\n22:08 / 12.05.2018\nСуарес рақиб жамоа ҳужумчисининг оёғига зарба берганини тан олди\n09:14 / 07.05.2018\nЛа Лиганинг декабрь ойидаги энг яхши футболчиси аниқланди\n17:59 / 24.01.2018


23:00 / 03.08.2017\nНеймар «ПСЖ»га рекорд даражадаги маблағ эвазига ўтиши аниқ бўлди. У ўз трансфер ҳуқуқини 222 млн евро эвазига (фэйр-плей қоидалари бузилмаслиги учун шундай йўл тутилди) сотиб олди ва эркин агентга айланди. Энди у Париж клуби сафига бориб қўшилиши мумкин.\n«Барселона» кийим алмаштириш хонасида 11 рақамли футболка энди вакант. Июль ойи давомида Неймарнинг кетиши ҳақидаги хабарлар билан бир қаторда, унинг ўрнига ким келиши мавзуси ҳам муҳокама қилинди. Каталонияликлар энди ҳар томондан унга ўринбосар изламоқда.\nТрансфер нархи: 45 млн евро (Transfermarkt.de маълумоти)\n«Барселона» учун энг яхши вариант. Коутиньо кўк-анорранглилар учун идеал даражадаги футболчилиги ҳақида бир неча йилдан буён гапиришмоқда. Аммо айнан ҳозир «Ливерпуль»нинг асосий юлдузи Каталония пойтахтига келиши ва асосий таркибдан ўрин эгаллаши мумкин. «Барселона» президенти Хосеп Бартомеу клуб ушбу трансфер борасида музокаралар бошлангани ҳақида очиқ айтмоқда. Неймарнинг тенгдоши бўлган бу футболчи «Барселона»нинг лотин америкаликлардан иборат учлигини тўлдириши, МСН ўрнига МСК пайдо бўлиши мумкин.\nАммо «Ливерпуль» ўз футболчисини осонликча қўйиб юбормайди. Шу вақтгача, 80, 100 ва 120 млн евролик таклифлар рад қилинди, мерсисайдликлар унга 150 млн евролик нарх белгилаб қўйган, жамоа бош мураббийи Юрген Клопп эса ўз шогирдини ҳеч қандай шарт билан ҳам бермаслигини айтиб, «Барселона»га кўп чиранмасликни тавсия қилган. Шунингдек – Коутиньо Испанияга келса, Неймар каби вингер вазифасини бажариши керак бўлади. Ҳолбуки у «Энфилд»да майдон марказида ҳаракат қилмоқда. Яна бир жиҳати, Коутиньо «Барселона»га Неймар борлигида келиши ҳақиқатга яқин эди.\nЛекин футболчи «Барселона» билан оғзаки келишувга эришгани ҳақида хабарлар мавжуд. Энди бутун дунё воқеалар жараёнини кузатади.\nҲа: Техника, тезлик, бразилияликлиги, кейинги йилларда кўрсатаётган барқарор ўйини - Коутиньо Каталонияга ўтишига етарли сабаблар.\nЙўқ: Юрген Клопп уни ҳеч қаерга қўйиб юбормоқчи эмас. Дўсти Неймарнинг кетгани ҳам Коутиньонинг қарорига таъсир кўрсатиши мумкин.\nТрансфер қиймати: 35 млн евро (Transfermarkt.de маълумоти)\nМбаппе йилнинг энг талабгир футболчиси. Унга даъвогар жамоалар қаторига энди «Барселона» ҳам қўшилган. «Монако»нинг «Олтин бола»си қойилмақом мавсум ўтказди ва ҳозирда трансфер бозоридаги асосий объектга айланди. Монегаскликлар унинг учун жуда катта пул сўрашади. «Барселона» иккинчи Тьерри Анри дейилаётган ушбу вундеркинд учун қанча пул сарфласа арзийди. «Монако» кутилганидек қатор етакчиларини сотди, Бернарду Силва ва Менди ложувард қирғоқларни Манчестерга алмаштирди, Бакойоко Лондонга йўл олди. Навбатда 18 ёшли Килиан.\nФранциянинг амалдаги чемпионлари Мбаппени сотиб олишни истаган жамоа 180 миллион еврога эга бўлиши кераклигини маълум қилган. «Барселона»да Неймар трансфери орқали бундан ҳам кўп пул бўлади. Қолаверса, шу вақтгача Мбаппе учун асосий даъвогар бўлиб келаётган «Реал»нинг бурни остидан уни илиб кетиш жамоанинг муҳим ютуғига айланиши мумкин. «Барселона»нинг янги мураббийи Эрнесто Вальверде эса ёшлар билан ишлашда катта тажрибага эга, у жамоада МСМ ҳужум учлигини туза олади.\nҲа: Франциялик иқтидорнинг савияси Неймардан айрилган каталонияликлар ҳужумида унинг ўрнини билинтирмайди. Маркетинг нуқтаи назаридан ҳам бу идеал тренсфер бўлиши мумкин - Мбаппенинг номи айни вақтда жуда машҳур, унинг трансфери орқали жамоа рекламалардан катта маблағ топа олади.\nЙўқ: Мбаппе болалигида «Реал» мухлиси бўлган, у Криштиану Роналду билан бирга тушган суратини ардоқлаб ўсган. Қолаверса, футболчи Францияда яна бир мавсум қолишни истайди.\nТрансфер қиймати: 80 млн евро (Transfermarkt.de маълумоти)\nҲеч ким Гризманн бутун фаолиятини «Атлетико»да ўтказишига ишонмаса керак? Антуан Европанинг энг яхши футболчиси сифатидан тан олиниши учун олдинга яна бир қадам ташлаши ва Симеоне қанотлари остидан чиқиши лозим. Унинг ўзи ҳам буни тушуниб турибди. Универсализм ва Гризманнинг ақл билан ўйнаши, исталган позицияда ҳаракатлана олиши «Барселона» учун янги ҳаво каби бўлиши мумкин. У келса, ҳужумдаги ранг-баранглик янада ортади. Антуан билан шартнома имзолаган клуб мавсумда ундан камида 20та гол кута олади.\nГризманн бу йил ёзда Мадриддан кетмоқчи эди, аммо жамоага ФИФА томонидан трансферлар бўйича қўлланган тақиқ унинг сафарини кечиктирди - франциялик футболчи садоқат намунасини кўрсатди. Лекин у «Барселона» туфайли хиёнат ҳам қилиши мумкин. Бу жамоа унга кўп совринлар, хусусан, Европа чемпионлар лигаси ғолиблигини ваъда қила олади.\nҲозирда Антуаннинг шартномасида 100 миллион евро бадал пули сифатида кўрсатилган. Бу бугунги кун стандартларида одатий нархга айланди. У Неймардан бир ёшга катта, аммо унинг ўйини ўйинқароқ бразилиялик футболчиникига нисбатан барқарор, у совуққонлик билан ҳаракат қилиб, кўпроқ гол уради. Гризманн ҳужумнинг барча нуқталарида ўйнай олади, у қанотларда ҳам, ҳужумнинг олдинги нуқтасида ҳам, ҳужум ортида ҳам бирдек самара келтиради. У Вальверде учун ҳақиқий хазина бўлиши мумкин. Агар у трансфер қилинса, «Барселона» бир ўқ билан икки қуённи урган бўлади - ҳужум чизиғида юқори савияли футболчига эга чиқади ҳамда Испания чемпионатидаги иккинчи рақибини курашдан чиқаради, «Атлетико» анча вақтгача Гризманн ўрнини тўлдира олмаслиги тайин.\nҲа: Испания чемпионати тўпурари «Барселона» учун энг мос вариант.\nЙўқ: Масъулиятли ва ҳурматли бир футболчи сифатида у жамоасига яна содиқ қолиши мумкин. Унинг устози Симеоне ҳам кетишга икки марта чоғланиб, қолишга қарор қилганди.\nУсмон Дембеле, «Боруссия Д»\nТрансфер қиймати: 33 млн евро (Transfermarkt.de маълумоти)\nУ Мбаппе каби зўр вариант эмас, аммо истиқболда катта нарса кутса бўлади. Ҳам анча арзон. Усмон Дембеле – Франция футболининг янги авлоди юлдузларидан, у ҳам кейинги жаҳон чемпионатида порлаши кутилмоқда. Дембеле ўйин услуби билан Неймарни эслатади – у ҳам темпни ўзгартириб рақибларни алдай олади, икки оёғида ҳам бирдек ҳаракатлана олади, якуний зарбани бера олади. Албатта Неймар каби барқарорликка эришиш учун ҳали вақт бор, у ҳали вазиятларни голга айлантириш устида ишлаши керак, аммо икки йил ичида Усмон Неймарга тенглашиб, «Олтин тўп» учун унга рақобатчилик қила олади.\nТрансфер қиймати: 65 млн евро (Transfermarkt.de маълумоти)\nБир неча йил муқаддам Дибала «Барселона»га ўтиш учун Ўрта Ер денгизини сузиб ўтишга тайёрлигини маълум қилганди. Ҳозир Пауло ўз баёнотларида эҳтиёткор, аммо унинг «Барса»га муҳаббати ҳеч кимга сир эмас. Ахир аргентиналик ўсмирлар Лео Месси билан бир жамоада ўйнашни орзу қилиб катта бўлмайдими? «Барселона» учун Дибала ҳам идеал вариант бўлиши мумкин – у пасларни аниқ узатади, ўзи вазиятлар яратади ва ўзи ҳужумларни аъло даражада якунлайди. Қолаверса, «Ювентус»нинг кейинги йиллардаги сиёсати шуни кўрсатмоқдаки, мўмай пул эвазига ўз етакчилари билан хайрлашаверади. Бир томондан Чемпионлар лигаси финаллари катта ўйинларда Пауло йўқолиб қолишини ҳам кўрсатди.\nТрансфер қиймати: 75 млн евро (Transfermarkt.de маълумоти)\nЭден Азар – замонавий футболдаги энг яхши дриблёрлардан бири, Англия чемпиони бўлган жамоа етакчиси, умуман олганда,«Барселона» учун мос футболчи. У «Челси»дан Испанияга космик нарх эвазига келиб, ишончни оқлай олади.\nТрансфер қиймати: 40 млн евро (Transfermarkt.de маълумоти)\nҲа, шундай гаплар бор. Бир неча йил муқаддам Виктор Вальдесни эмаклатиб, «Камп Ноу»ни жим қилган бу футболчи энди кўк-анорранглилар футболкасини кийиши ҳам мумкин. Испаниядаги ва Франциядаги нашрларнинг ёзишича, «Барселона» «ПСЖ» билан ушбу аргентиналик футболчи трансфери борасида музокара ўтказмоқда. Ди Мариянинг номзоди Мессининг ташаббуси, бу инсон эса кейинги йилларда «Барселона» трансфер сиёсатида кўп нарсани ҳал қилмоқда. Анхель – каталонлар учун ёмон вариант эмас. Аммо унинг ёши 30да (у Месси ва Суаресга тенгдош), ўз олдига улкан мақсадлар қўювчи клуб эса ёшроқ ҳужумчиларни трансфер қилиши маъқул.


“НОВДА” ФИЛЬМИ ПРЕМЬЕРАСИДАН! 24.01.2015 04:30\n23 январь куни “Алишер Навоий” киносаройида режиссёр Зулфиқор Мусоқовнинг “Новда” фильми премьераси бўлиб ўтди.\nФильм премьераси олдидан режиссёр Баҳодир Одилов сўзга чиқиб, ўз фикрларини билдирди.\nШундан сўнг, фильм режиссёри Зулфиқор Мусоқов сўзга чиқиб, гапни ўзбек тилида бошлаб, бироз адашиб кетгач, рус тилида гапириши осонроқ бўлишини билдириб, премьерани рус тилида олиб, бориб барча фильм ижодкорларини таништирди.\nФильмда суратга тушганлар: Абдулғафур Исахонов, Рахшона Шодиева, Гулинур Абдуллаева, Шахзода Матчонова, Наврўз Жумаев, Ҳусан Шарипов, Хайрулла Саъдиев, Дилором Каримова, Абдухалил Мигнаров, Раъно Зокирова ва бошқалар...\nШунингдек, фильмда роль ижро қилган устоз актёрлардан Ҳусан Шариповга сўз берилди ва у режиссёрни премьера билан табриклади.\nЗулфиқор Мусоқов фильм ижодкорлари ва фильмни яратилишида ёрдам берган дўстларига ҳам миннатдорчилик билдириб ўтди.\nШунингдек, саҳнада режиссёрнинг онаси уни саҳнада табриклади.\nШундан сўнг, фильм намойиши бошланди.\nФильмда қишлоқ ҳаёти, у ердаги инсонларнинг кундалик турмуши комедик ҳолатлар билан кўрсатишга ҳаракат қилинган.\nАвваламбор, шуни айтмоқчимизки, режиссёр Зулфиқор Мусоқовни режиссёр сифатида жуда ҳурмат қиламиз. Унинг “Қовун” фильмигача суратга олган фильмлари таҳсинга сазовор!\n“Новда” фильмида кекса бувини уйда доим китоб ўқитиши, мактаб ўқитувчисини болаларни кўчиришига йўл қўймаслиги, қўл телефонларидан фойдаланишни таъқиқлашлари тарбиявий аҳамият эга. Ёшларнинг соф, самимий муҳаббати таъсирлантиради.\nАктёрлар ижроси ҳам, яхши чиққан. Ҳусан Шарипов, Шаҳзода Матчонова, Рахшона Шодиевалар, деярли бутун фильмдаги актёрлар жамоаси ўз ролларини маромига етказиб ижро қилишган!\nАммо, биринчидан, қачонгача, фильмларимизда, ўқитувчиларнинг устидан куламиз? Мактаб ўқитувчисининг қиёфаси, болаларни унга лақаб қўйганликлари, афсуски, томошабинларнинг ёдида кўпроқ шу жойлари қолади ва буни кўрган ёшлар ҳам, эртага ўқитувчисига лақаб қўйиб, устидан кулмаслигига ким кафолат беради?\nФильм давомида қаҳрамонларнинг характерларига разм солинса, бўттириб юборилгани сезилади, назаримизда. Масалан, режиссёрнинг фильмдан фильмга кўчирадиган қаҳрамони “Бомба”, “Қовун” фильмларидаги “довдир” келин, энди “Новда” фильмида, бироз беандишароқ, оила аъзолари, кексалар ёнида ҳам, бемалол ҳар хил гапларни гапириб кулаверадиган қиёфада намоён бўлгандек! Ўзбек келинларининг бугунги кундаги қиёфасими бу? Ёки оиласидаги ёши катта кексалар олдидаги маданияти?\nЧойнакни ичига спиртли ичимлик қуйиб қўйилиши ва уни кекса аёлнинг ичиб қўйиш эпизоди билан режиссёр нима демоқчи? Томошабинлар орасида “Кексаларни эъзозлаш йили”га мос эпизод бўлибди)))”, деб кулганлар ҳам бўлди, афсуски. Кулдириш учун кексаларнинг устидан кулиш шартмиди?\nЁки учрашувга чиққан бўлажак келинни куёвга янги қўл телефони совға қилиб, унинг эски телефонини ташлаб юбориш эпизоди билан режиссёр нима демоқчи? Келин бадавлат бўлса, куёвга шундай совғалар қилиб, бемалол “сотиб олиши мумкин” демоқчими? Буни кўриб, эртага томошабинлар орасида ҳам, куёвга шундай қимматбаҳо совғалар қилиш керак экан, дея “ибрат” оладиганлар топилмайди, деб ким кафолат беради? Ахир томошабинлар кўпинча, катта экрандан ибрат оладилар-ку. Бу билан йигитларни альфонсликка ўргатилмаяптими?\nЁш ижодкорларни “бачкана комедия” суратга оляпти, деб танқид қилишади, аммо ёши катта профессионал ижодкорлардан кутилган фильмми бу? Томошабинларни кулдириш учун сийқаси чиққан семизлик ва озиш муаммоси, йигит ва қизни учрашувида қариндош аёлларнинг пойлаши, мактабдаги ҳолатлар, ҳозирги кундаги актуал муаммоларми? Ёки, “бўкиб қолган” ота, кулаверадиган беандиша келин бугунги кунимиз қаҳрамонларими?\nГўёки, “Новда” фильмида “Қовун” ва “Осмондаги болалар” фильмлари бирлаштирилгандек, назаримизда. Қачонгача, ўзимизни юртдошларимиз устидан кулиш мумкин? Комедия бўлганида ҳам, ўз юртдошларимизни “довдир”, “очофат”, ёшларимизни эса “қўрқоқ” қилиб кўрсатиш шартми? Комедия деб, ҳар қандай бачканалик ҳам катта экранда кўрсатилаверадими? Бу албатта, шахсий фикрларимиз!\nТўғри, фильм тугаганида қарсаклар бўлди, аммо, премьера куни одатда, кўпроқ ўша фильмда ишлаган ижодкорларнинг қариндош-уруғлари, яқинлари, ҳамда ижодкорлар томошабин сифатида келишларини ҳисобга олсак, қолаверса, андиша деган нарса бор ҳам, назаримизда. Яъни, аслини олганда премьера кунидаги олқишлар, қариндошлар, ҳамкасблар ва яқинлар, ижодкорлар томонидан бўлади! Яъни, ҳурмат юзасидан!\nФильмдан сўнг, баъзи ижодкорлар инстаграмда “биз режиссёрдан бундай фильм кутмагандик” деб, ўз фикрларини очиқ ёзишди ҳам.\nҚолаверса, ҳар қандай ижодкор фильм суратга олишда қанча куч, қанча меҳнат кетишини яхши билади! Агар фильмда маъно, мақсад бўлмаса, бунинг учун унда суратга тушган ижодкорлар айбдор эмаслар, назаримизда! Аввалдан, фильм сценарийсида мақсад бўлиши керак, деб ўйлаймиз.\nҲар қандай фильмга ҳам ҳаққоний баҳони томошабинлар берадилар, муҳими улар фильмни кўраётганда, қўл телефонларидан эмас, экрандан кўз узмасинлар! Яъни, фильм уларни зерикиб, қўл телефонига тикилишга мажбур қилмасин! “Томошабинлар бундай фильмларни тушунмайдилар” деган баъзи бир “даҳо” режиссёрлар томонидан билдириладиган “ақлли” фикрларнинг эса, даври ўтганига анча бўлган! Ҳозирги кундаги томошабинлар билимли ва улар фильмларни таҳлил қилишда анча-мунча ижодкорларни ортда қолдиришлари ҳам сир эмас, назаримизда.


Ижтимоий телерадиокомпания журналистига ҳужум қилишда гумонланган шахс қўлга олинди | ҚИРҒИЗИСТОН ЯНГИЛИКЛАРИ\nИжтимоий телерадиокомпания журналистига ҳужум қилишда гумонланган шахс қўлга олинди\nМилициянинг таъкидлашича, Ижтимоий телерадиокорпорация журналистларига ҳужум қилишда гумонланган шахс қўлга олинган.\nМилиция маълумотларига кўра, ҳужумда гумонланаётган шахс — 29 ёшли Айдин Кулбаев ҳужум уюштирилган пойтахнинг Малдибаева кўчасидаги уйларнинг бири яшовчиси бўлган.\n«Ҳозир у Ижтимоий телерадиокомпания журналистларига нисбатан жиноят содир қилганлиги ҳақида кўрсатмалар беряпти», — деди Бишкек ички ишлар бошқармаси матбуот котиби Бақит Сеитов.\nИжтимоий телерадиокорпорация журналист қизлари Ширин Асанакунова ва Бурулай Пусурманкуловага 7 январ куни пойтахтнинг жанубида жойлашган данғиллама ҳовли яшовчиларининг электр энергиясига пул тўламаслиги ҳақида лавҳа тайёрлаётган пайтда ҳужум қилинган.\nЖурналистларга бир эркак киши тажовуз қилган ва ўз автомашинасида яширинган.\nЖабрланган журналист Асанакунованинг айтишича, бошига 8-9 зарба еган, уларнинг иккитаси микрофон билан урилган.\nУнинг ҳамкасби эса икки ёки уч зарба еган.\n«[Тажовуз қилган] Пусурманкуловани икки ёки уч марта урди, кейин микрофонни қўлидан юлқиб олди, яъни микрофонни иккига бўлиб ташлади. Кейин мени ёнимга келди ва: сен ҳам жўна, деб айтди!» — деди Асанакунова Kloop.kgга берган интервюда.\nҲозирча журналистлар шифохонага ётқизилмаган, бироқ бошларидаги оғриқдан нолимоқдалар.\nУларнинг ҳар иккаласи суд тиббиёт экспертизасидан ўтган, лекин ҳозирча унинг хулосалари маълум эмас.\nБишкек ички ишлар бошқармаси мазкур иш юзасидан жиноий иш қўзғади.\nАввалги мақолаБишкек: Ҳокимият абадий аланганинг ярим соат ёнмаганини тан олмаяпти\nНавбатдаги мақолаТюлеев СИЗОдан касалхонага кўчирилди


Ёшлaр вa турмуш қуриш (фатволар). 8-қисм – Islom Nuri\nЁшлaр вa турмуш қуриш (фатволар). 8-қисм\nИлoвa-1 Қaндaй қилиб мувaффaқиятли эр бўлиш мумкин\n– Aёлингиз учун чиройли кийининг, ҳaр дoим тoзa вa ҳушбўйлaнгaн ҳoлдa бўлинг. Эр aёлини ҳaр дoим чирoйли кўринишини xoҳлaгaни кaби aёл ҳaм эрини у учун кийинишини xoҳлaйди. Росулуллoҳ соллаллоҳу алайҳи ва саллам ҳaр дoим уйлaригa қaйтгaнлaридa тишлaрини мисвак билaн тoзaлaшдaн бoшлaрдилaр вa ҳушбўйлaнишни яxши кўрaрдилaр.\n– Aёлингизгa уни эркaлaйдигaн нoмлaр билaн мурoжат қилинг. Росулуллoҳ соллаллоҳу алайҳи ва салламнинг aёллaри учун, улaр яxши кўрaдигaн aлoҳидa нoмлaри бoр эди. Aёлингизни у энг яxши кўрaдигaн номлaр билaн чaқиринг, унинг қaлбини oғритaдигaн номлaрни айтманг.\n– Aёлингизгa пaшшaгa қилинaдигaн мунoсaбaтдa бўлмaнг. Чивин бизни “чaқиб oлмaгуничa” у ҳaқдa ҳeч ҳaм ўйлaмaймиз. Xудди шунгa ўxшaш, aёл ҳaм кун бўйи тинмaйди, тo у эрини “чaқиб oлaдигaн” бир иш қилмaгуничa эр унгa эътибoр бeрмaйди. Унгa бундaй мунoсaбaтдa бўлмaнг; у қилгaн ҳaр бир яxшиликлaрнинг фaрқигa бoринг вa эътибoр қaрaтиб туринг;\n– Aгaр aёлингизнинг xaтoсини кўрсaнгиз жим туришгa ҳaрaкaт қилинг вa уни xaфa қилмaнг! Бу Росулуллoҳ соллаллоҳу алайҳи ва салламнинг усуллaридир: aёллaри (розияллoҳу aнҳунна) тoмoнидaн бирoр-бир нoмaъқул нaрсaни кўрсaлaр мaнa шу усулни қўллaрдилaр. Бу жудa ҳaм oзчилик бирoдaрлaр уддaлaй oлaдигaн усулдир.\n– Ҳaр дoим aёлингизни кўргaндa тaбaссум қилинг вa уни қучoғингизгa oлинг. Тaбaссум сaдaқaдир вa aёлингиз бунгa энг ҳақлидир. Aёлингиз сизни ҳамиша табассумда кўргaдиган ҳaётни бир тaсаввур қилинг! Росулуллoҳ соллаллоҳу алайҳи ва саллам нaмoзгa чиқиб кeтaётгaнлaридa aёллaрни бир ўпaриб қўярдилaр, ҳaттo рўзa тутгaн бўлсaлaр ҳaм.\n– Aёлингизнинг сиз учун қилгaн ишлaрига тaшaккур билдиринг! Аёлингиз тaoм тaйёрлaйди, уй тoзaлaйди вa шунгa ўxшaш ўнлaб бoшқa ишлaрни қилaди. Бaъзaн унинг бaрчa қилгaн бу ишлaри учун oлaдигaн рaxмaти: “Oвқaтни тузи кaм бўлиб қoлибди”,- дeгaн сўз бўлaди.\n– Унинг xoҳишлaрини кичик сaнaмaнг. Aёлингизни тaъминлaб қўйинг. Бaъзaн эркaклaр aёллaрининг тaлaблaригa пaст нaзaр билaн қaрaйдилaр. Бу ҳoлaтдa ҳaм Росулуллoҳ соллаллоҳу алайҳи ва саллам бизгa ўрнaкдирлaр. Софийя розияллоҳу анҳогa сeкин юрaдигaн туя бeриб қўйилгaни учун йиғлaётгaнлaридa Росулуллoҳ соллаллоҳу алайҳи ва саллам унинг кўз ёшлaрини aртдилaр вa унга бoшқa туя кeлтириб бeрдилaр.\n– Xушчaқчaқ бўлинг вa aёлингиз билaн ўйинлaр ўйнaнг. Росулуллoҳ соллаллоҳу алайҳи ва саллам чўлдa Oишa розияллоҳу анҳо билaн қувaлaшмaчoқ ўйнaгaнлaр.\n– Ҳaр дoим, Росулуллоҳ соллаллоҳу алайҳи ва салламнинг сўзлaрини ёддa сaқлaнг: “Сизлaрнинг энг яxшилaрингиз, aҳлигa яxши мунoсaбaтдa бўлгaнлaрингдир. Сизлaрнинг ичинглaрдa aҳлигa энг яxши бўлгaни мeнмaн». Эрларнинг энг яxшиси бўлишгa ҳaрaкaт қилинг!\nAллoҳ aззa вa жaллaдaн турмушингизни ширин қилишини сўрaнг.\nИлoвa-2: Aёлинигизни қaндaй xурсaнд қилaсиз\nҚуйидaгилaр шaйx Муҳaммaд Aбдулҳaмид Ҳoмидийнинг “Aёлингизни қaндaй xурсaнд қилaсиз?” нoмли китoбининг xулoсaсидир.\nЧирoйли кўришиш: ишдaн, офисдaн, сaёҳaтдaн вa шу кaби бирoр турли aйрилиқдaн сўнг кўришгaндa:\n– Яxши, илиқ сaлoмлaшиш билaн бoшлaнг;\n-“Aссaламу aълaйкум” билaн бoшлaнг. Сaлoм бeриш бу суннaт вa aёлингиз учун энг яxши дуoдир;\n– Унгa қўл бeриб кўришинг вa ёмoн xaбaрлaрни кейингa қoлдирин.\n– Суҳбaтлaшaётгaндa ижoбий сўзлaрни тaнлaнг вa сaлбийлaридaн сaқлaнинг;\n– Дона, дона гaпиринг вa aгaр кeрaк бўлсa гaпингизни у яxши aнглaб oлгунигaчa тaкрoрлaнг;\n– Аёлингизга у ёқтирaдигaн чирoйли номлaр билaн мурожаат қилинг.\nУлфaтлaшиш вa бўш вaқтлaрни биргa ўткaзиш:\n– Бўш вaқтингизни aёлингиз билaн суҳбaтлaшишгa бaғишлaнг;\nЎйинлaр вa кўнгил oчиш:\n– Аёлингиз билaн ҳaзиллaшинг;\n– Спoрт ёки бoшқa бирoр нaрсaдa aёлингиз билaн ўзaрo мусoбaқaлaшинг ёки ўйнaнг;\n– Мункаротлардан холий бўлган дам олиш жойларига oлиб бoринг;\nУй ишлaридa ёрдaм бeриш:\n– Аёлингиз тoмoнидaн илтимoс бўлишидaн oлдин айрим ишлaрни ўзингиз билиб қилaвeринг, xусусaн, aёлингиз чaрчaгaн ёки кaсaл бўлиб қoлгaн пaйтлaрдa.\n– Асoсaн oилaвий ишлaрдa;\n– Аёлингизнинг сиз учун муҳим бўлгaн қaрaшлaри тўғрисидa ўз фикрингизни билдиринг;\n– Ўз фикрлaри билaн сизгa ёрдaм бeргaни учун aёлингизгa миннaтдoрчилик билдиринг.\n– Алoқa қилиш учун энг яхши oдaмлaрни тaнлaнг. Қaриндoшлaр вa сoлиҳ кишилaрни зиёрaт қилувчилaргa кaттa aжлaр ваъда қилинган;\n– Зиёрaт дaвoмидa Ислoмий oдoблaргa кaттa эътибoр бeринг;\n-Аёлингиз хоҳламaгaн кишини зиёрaт қилишгa aёлингизни мaжбурлaмaнг.\nСaфарга кетаётган бўлсангиз:\n– Илиқ xaйрлaшинг вa яxши нaсиҳaтлaр қилинг;\n– Сиз учун дуo қилишини сўрaнг;\n– Сoлиҳ қaриндoш вa дўстлaрингиздaн сиз йўқлигингиздa oилaнгиздaн xaбaр oлиб туришлaрини илтимoс қилинг;\n– Қaердa бўлишингиздaн қaтъий нaзaр aёлингиз билaн xaбaрлaшиб туринг: тeлeфoн, э-мaил, xaт вa ҳ.к. oрқaли;\n– Илoжи бoричa тeзрoқ қaйтишгa ҳaрaкaт қилинг;\n– Кутилмaгaн вaқт ёки кeчaси қaйтиб кeлишдaн сaқлaнинг;\n– Агaр илoжи бўлсa aёлингизни ҳaм биргa oлиб кeтинг.\n– Эр aёлигa қилгaн ҳaр бир инфoқи учун ҳaттo aёлигa едиргaн бир луқмa нoни учун ҳaм aжр oлaди (ҳaдис);\n– Эр aёли сўрaшидaн oлдин ўшa нaрсaни тaйёр қилиб қўйишгa қaттиқ ҳaрaкaт қилиши кeрaк;\nXушбўйлaниш вa жисмoний гўзaллик:\n– Қўлтиқ oсти вa бoшқa жoйлaрдaги туклaрни тoзaлaшдa суннaтгa aмaл қилинг;\n– Аёлингиз учун xушбўлaнинг.\n– Агaр бирoр бир узрингиз (кaсaл вa ҳ.к) бўлмaсa, буни тeз-тeз aмaлгa oшириб туришингиз вожибдир;\n– “Бисмиллaҳ” вa маъсур дуoлaр билaн бoшлaнг;\n– Фaқaт руxсaт бeрилгaн жoйигa aлoқa қилинг;\n– Аввaл ўйнaшиш вa ишқий сўзлaр билaн бoшлaнг;\n– Аёлингизнинг шaҳвaти қoнгунигaчa дaвoм этинг;\n– Бўлгaндaн сўнг дaм oлинг вa ҳaзиллaшинг;\n– Ойлик дaври дaвoмидa (хайз кунлари) қўшилишдaн сaқлaнинг, чунки бу ҳaрoм қилингaн;\n– Илoжи бoричa aёлингизнинг ҳaёсигa зaрaр еткaзмaйдигaн нaрсaлaрни қилинг;\n– Қўшилиш учун энг мaъқул вaқт вa жoйни тaнлaнг.\n-Бaъзaн aёлингиз кaсaл ёки чaрчaгaн вaқтлaрдa унинг кўнглига қаранг.\n– Ётoқ сирлaри, aёлингизнинг шaxсий муaммoлaри вa бoшқa шaxсий мaълумoтлaрни бoшқaлaргa aйтишдaн сaқлaнинг.\nAллoҳгa итoaт қилишдa ёрдaм бeриш:\n– Аёлингизни кeчaнинг охирги учдaн бир қисмидa “қиёмул лaйл” нaмoзигa уйғoтинг;\n– Қуръoн вa унинг тaфсиридaн билгaнлaрингизни aёлингизгa ҳaм ўргaтинг;\n– Эртaлaб вa кeчки зикр-дуоларни ўргaтинг;\n– Aллoҳ йўлидa пул сaрфлaшгa ундaнг;\n– Қурбингиз етсa, aёлингизни ҳaм ҳaж вa умрaгa oлиб бoринг.\nAёлнинг oилaси вa дўстлaригa ҳурмaт кўрсaтиш:\n– Аёлингизни oтa-oнaси ва қaриндoш-уруғларини зиёрaт қилишгa oлиб бoринг;\n– Улaрни aёлингизни зиёрaт қилишлaри учун тaклиф қилинг вa яxши кутиб oлинг;\n– Муносабатлaрдa улaргa ҳaдиялaр бeринг;\n– Улaр (мoлиявий) ёрдaмгa муҳтoж бўлгaндa ёрдaм бeринг;\n– Агaр aёлингиз сиздaн aввaл вaфoт этсa, унинг oилaси билaн яxши қaриндoшчиликни сaқлaб қoлинг. Шу билaн биргa бундaй вaзиятдa эр суннaтгa aмaл қилишгa ҳaрaкaт қилиши кeрaк, яъни aёли тириклик пaйтидa oилaси вa дўстлaригa нимaлaр бeриб тургaн бўлсa вaфoт этгaндaн сўнг ҳaм шу нaрсaлaрни ўз вaқтидa бeриб туриши кeрaк.\nИслoмий тaрбия вa нaсиҳaт:\nБу қуйидaгилaрни ўз ичигa oлaди:\n– Ислoм aсoси;\n– Бурч вa ҳуқуқлaр;\n– Ўқиш вa ёзиш;\n– Дaрс вa илм мажлислaригa қaтнaшишгa ундaш;\n– Aёллaргa таллуқли Ислoмий ҳукмлaрни ўргатиш;\n– Уй кутубxoнaсигa Ислoмий китoблaр вa кaссeтaлaр сoтиб oлиш.\n– Уйдaн чиқишидaн oлдин ҳижoб кийишини тaъминлaнг;\n– Нoмaҳрaм эркaклaр билaн эркин aрaлaшиб юришигa руxсaт бeрмaнг;\n– Аёлингиз гaпирaётгaндa ҳaр бир сўз вa гaплaрини тaҳлил қилиш вa бoшқa мaънoдa гaпиргaн гaплaригa кўп эътибoр бeриб бoшқa мaънoдa тушуниш;\n– Зaрурий сaбaблaр бўлгaндa ҳaм уйдaн тaшқaригa чиқишигa руxсaт бeрмaслик;\n– Тeлeфoнгa жaвoб бeришини тaқиқлaш вa ҳ.к.\nСaбр вa ҳaлимлик:\n– Турмушдa муaммoлaр бўлиши oддий ҳoл. Aммo мaнa шу муaммoлaрни oртиқчa гaп-сўз қилиш вa кaттaлaштириш билaн турмушнинг бузилишигaчa oлиб бoриш нoтўғридир;\n– Ғaзaбни Aллoҳ таолонинг ҳудудлaрини бузгaндaгинa кўрсaтиш лoзим, яъни нaмoзлaрни вaқтидaн кeчиктиргaндa, ғийбaтгa бeрилгaндa, тeлeвизoрдa руxсaт бeрилмaгaн кўрсaтувлaрни тoмoшa қилгaндa вa ҳ.к.;\n– Сизгa нисбaтaн қилгaн xaтoлaрини кeчиринг.\n– Энг aввaл бир нeчa мaртaлaб билвoситa вa кейин бeвoситa нaсиҳaтлaр қилинг;\n– Сўнг ётoқдa aёлингизгa тeскaри қaрaб ётиб oлинг. Бу дeгaни ётoғингизни бoшқa xoнaгa ёки бoшқa уйгa кўчириш ёки у билaн гaплaшмaсликни ўз ичигa oлaди дeгaни эмaс;\n– Энг сўнгги ечим, aёлингизни лат едирмайдиган қилиб уриб қўйиш. Бу ҳoлaтдa эр қуйидaгилaрни ёддa сaқлaши лoзим:\n– Уришдaн сaқлaниш суннaтгa мувофиқдир. Чунки Росулуллoҳ соллаллоҳу алайҳи ва саллам ҳeч қaчoн aёллaрини ёки ҳизмaткoрлaрини урмaгaнлaр;\n– Эр бу усулни aёли oртиқчa итoaтсизлик қилгaн пaйтдa қилиши мумкин. Яъни бирoр бир сaбaбсиз дoим жинсий aлoқaни рaд этсa, нaмoзни дoим вaқтидaн кeчиктириб ўқисa, руxсaтсиз уйдaн узoқ муддaтгa чиқиб кeтсa вa қaердa бўлганини aйтишдaн бoш тoртгaндa вa ҳ.к.;\n– Буни ётoқдa тeскaри қaрaб ётиб oлишдaн вa Қуръoндa кeлгaн бoшқa ҳoлaтлaрдaн сўнггинa қилиш лoзим;\n– Эр aёлни oғритaдигaн ёки зaрaр етaдигaн дaрaжaдa, юзигa ёки тaнaсининг бoшқa нoзик жoйлaригa урмaсин;\n– Камар (ёки бoшқa нaрсaлaр) билaн уриб, аёлнинг баданини кўкaртиришдaн сaқлaниши лoзим.\n– Сизгa нисбaтaн қилгaн xaтoлaрини кeчиринг, aммo Aллoҳнинг ҳaққини aдo этишдaги xaтoлaрини ҳисoбгa oлиб қўйинг;\n– Хaтo қилишидaн қaтъий нaзaр унинг бaрчa яxшиликлaрини ёддa тутинг;\n– Ҳaр бир инсoн кўп xaтo қилувчи экaнини эсдaн чиқaрмaнг, шундaй экaн бундaй ҳoлaтлaрдa узрлaр тoпишгa ҳaрaкaт қилинг. Бу хато aёлингизнинг чaрчaгaни, xaфaлиги, xaйз вaқти ёки Ислoмгa бўлгaн кучли эътиқoди туфaйли бўлгандир;\n– Аёлингизни яxши oвқaт қилмaгaни учун тeргaмaнг, чунки Росулуллoҳ соллаллоҳу алайҳи ва саллам aёллaрини ҳeч қaчoн ушбу сaбaб билaн aйблaмaгaнлaр вa тaoм ҳaқидa ҳeч нaрсa дeмaгaнлaр;\n– Хaтoсини aйтишдaн oлдин унгa киноя билан билдиришгa ҳaрaкaт қилинг, чунки тўғридaн-тўғри aйтишдaн кўрa бу aфзaлдир;\n– Ҳaқoрaт вa унгa қaттиқ бoтиши мумкин бўлгaн сўзлaрни ишлaтишдaн йирoқ бўлинг;\n– Бирoн-бир муaммo тўғрисидa бaҳслaшиш кeрaк бўлиб қoлсa, бoшқaлaрдaн ҳoли қoлгунингизчa кутиб туринг;\n– Ғaзaбингизни кeтишини кутинг, чунки бу, сўзлaрни мувoзaнaтдa тутиб туришгa ёрдaм бeрaди.\nСўзимизнинг сўнггида Аллоҳга ҳамду санолар айтамиз.


Рақамли телевидениенинг янги қирралари\n19:53 / 27.09.2016\nICT Expo 2016 кўргазмаси ҳар йили Ўзбекистон ахборот технологиялари ва коммуникацияларини ривожлантириш вазирлиги, Олий Мажлис Қонунчилик палатасининг ахборот ва коммуникация технологиялари масалалари қўмитаси ҳамда Вазирлар Маҳкамасининг ахборот тизимлари ва телекоммуникациялар масалалари ахборот-таҳлил департаментининг расмий қўллаб-қувватлаши остида ташкил этиладиган энг савияли кўргазмалардан бири ҳисобланади. Кўргазма иштирокчилари ахборот-технологиялари соҳасидаги ютуқлари ва янгиликларини намойиш этишди. 3 кун давом этган кўргазмага ташриф буюрганлар сони 35 мингга яқин бўлди.\nКўргазма давомида ООО «UZDIGITAL TV» компанияси ўз фойдаланувчиларига ҳисоб ҳолатини билиш ва хизматлардан фойдаланишда қулайлик яратиш мақсадида замонавий телефонлар (смартфонлар) учун мобиль иловани тақдим этди. Бу илова орқали:\nЎз ҳисоб рақамингизни назорат қилиш;\nХаражатлар детализациясини кўриш;\nҲисоб ҳолати ва жорий тарифни билиш;\nТариф режасини ўзгартириш;\nUZDIGITAL TV хизматини вақтинча ўчириш;\nUZDIGITAL TV’даги сўнгги янгиликларни билиш;\nКўрсатувлар дастурини кўриш;\nТелекўрсатув ёки фильм бошланишида эслатма олишингиз мумкин.\nЭнди «UZDIGITAL TV» фойдаланувчилари севимли кўрсатувлари ва узоқ кутилган футбол ўйинларини ўтказиб юбормайдилар. Мобиль илованинг “Эслатиш” функцияси телекўрсатувларнинг бошланиш вақтидан 5, 10 ёки 15 дақиқа аввал огоҳлантириш имкониятига эга.\nХизматларни бошқариш ва “Менинг профилим” бўлимидан фойдаланишга рўйхатдан ўтиш учун фойдаланувчилар «UZDIGITAL TV» хизматларига уланганда олинган шахсий ID-рақамдан фойдаланишлари зарур.\n«UZDIGITAL TV» иловаси барча фойдаланувчилар учун мавжуд*\n*илова бепул. Интернетга уланиш талаб этилади (интернетдан фойдаланиш алоқа операторингиз тарифига асосан ҳисобланади)\nКўргазмага келганларнинг «UZDIGITAL TV» мобиль иловасига бўлган қизиқиши кутилганидан ҳам кўпроқ бўлди: Фойдаланувчилар илованинг ишлатишда қулайлиги, функционал ва соддалигига юқори баҳо беришди.\nСевимли телекўрсатувлар, фильмлар ва спорт мусобақаларини ўтказиб юбормасликни хоҳлайсизми? Унда «UZDIGITAL TV» мобиль иловасидан фойдаланинг!


O‘zLiDeP депутати доимий “прописка” бўйича сўров юборади | O'zLiDeP\nO‘zLiDeP депутати доимий “прописка” бўйича сўров юборади\nO‘zLiDeP Тошкент шаҳар Кенгаши ходимларидан иборат ишчи гуруҳ Яшнабод туманидаги “Машинасозлар” ва “Бойқўрғон” МФЙ да истиқомат қилаётган аҳоли билан учрашди.\n– Хонадонимизда 5 киши яшаймиз, – дейди “Машинасозлар” МФЙ да истиқомат қилаётган Мавлуда Ғаниева. – Ҳокимият фондига тегишли уйда оилам ва ногирон фарзандим билан бирга яшаймиз. Фақатгина турмуш ўртоғим доимий иш билан таьминланган. Шу сабаб намунали уй олишга қурбимиз етмади. Партия фаолларидан бизни яшаётган хонадонимизга доимий рўйхатга қўйишда амалий ёрдам беришларини сўрадим. Мурожаатим бўйича Халқ депутатлари “Яшнабод” туман Кенгаши депутати Саидолим Насритдинов мутасадди ташкилотларга депутатлик сўрови билан чиқишини маьлум қилди.\nТашриф давомида аҳоли томонидан камунал хизматлар сифати бўйича этирозлар ўртага ташланди. Ҳар бир мурожаат партия депутатлари томонидан назоратга олинди.\nҚ.Эшқораева Навоий вилояти, Учқудуқ тумани 2018-09-17 10:00:40\nПартиямиз фаолларидан иборат ишчи гуруҳларнинг самарали фаолияти натижасида аҳолини қийнаётган муаммолар бартараф этилиб, ижобий ечим топмоқда. Бу эса ўз навбатида халқнинг ЎзЛиДеП га бўлган ишончини янада ортишига, сафимиз кенгайишига сабаб бўлса ажаб эмас.


ЦЕМЕНТ БОЗОРИНИ ЎРГАНИШ НАТИЖАЛАРИ - Ўзбекистон Республикаси Монополияга қарши курашиш қўмитаси\nЖорий йил давомида бозорда цементга бўлган эҳтиёж ортиб бормоқда. Жумладан Феврал ойидан бошлаб цемент нархи 619-625 сўм/кг гача кўтарилди.\nCovid-19 пандемияси сабабли юртимизда эълон қилинган карантинда маҳсулот нархи 512-523 сўм/кг гача арзонлашди.\nКарантин чекловлари қисман олингандан сўнг эса, цемент нархи яна кўтарила бошлади, бунга цемент импортининг пасайиши ҳам сабаб бўлди.\nШубҳасиз Covid-19 пандемияси кўп соҳалар каби цемент импортига ҳам ўз таъсирини кўрсатди. Буни жорий йилда мамалакатимизга хориждан кириб келаётган цемент ҳажмидан ҳам билиб олса бўлади. Йил бошидан бери 813 минг тонна ёки ўртача бир ой давомида 135,5 минг тонна. Зеро ўтган йили ҳудди шу давр оралиғида импорт кўрсатгичи 1 838 минг тонна ёки бир ойда 306,3 минг тоннани ташкил этган эди.\nЦемент нархини барқарорлаштириш ҳамда импортини соддалаштириш мақсадида Қўмита томонидан ўрганишлар олиб борилди. Ўрганишлар давомида бир нечта маҳсулот импорти билан шуғулланувчи йирик корхоналар билан музокаралар ўтказилди, шунингдек импорт жараёнлари ўрганилди. Шундан сўнг, Монополияга қарши курашиш қўмитаси томонидан Вазирлар Маҳкамасига тегишли таклифлар киритилди.\nЎз навбатида Вазирлар Маҳкамаси жорий йилнинг 2 июл санасида Қўмитага цемент импортини соддалаштириш бўйича тегишли ҳужжат лойиҳаси ишлаб чиқиш бўйича топшириқ берди, бу ҳақда ижтимоий тармоқлардаги расмий саҳифаларимизда хабар берган эдик. Ушбу хабардан сўнг бозорда цемент нархининг бир хафталик нарх пасайиши кузатилди. 777 дан 752 сўм/кг гача.\n23 июл санасида Вазирлар Маҳкамаси Қарорининг чиқиши эса, нархларни 875 дан 784 сўм/кг гача тушишига сабаб бўлди.\nАмалда мазкур Қарор цемент импортининг ҳафтасига 70-92 минг тоннага ортишига, нархни эса 712 сўм/кг га тушишига сабаб бўлди.\nЖумладан, сўнгги 4 кун давомида цемент нархи қуйидаги кўринишда пасайиши кузатилди: 24 августда – 733 сўм/кг, 25 августда – 722,7 сўм/кг, 26 августда – 705,9 сўм/кг; 27 августда – 684,2 сўм/кг.


Бош бухгалтер таътилда бўлган вақтида ишдан бўшашга қарор қилди ва дарҳол ўз хоҳишига биноан ишдан бўшаш тўғрисида ариза ёзди. У таътилдан қайтгандан кейин белгиланган 2 ҳафта муддат ишлаб бериши керакми?\n– Ишдан бўшашга аризани сиз таътилда ёки касаллик таътилида бўлган вақтингизда беришингиз мумкин. 2 ҳафталик огоҳлантириш муддати ўтгандан кейин, ҳатто ушбу бутун давр таътил ёки касаллик кунларига тўғри келган тақдирда ҳам сизни ишдан бўшатишлари керак.\nМеҳнатга оид қонунчилик ходимга ишдан бўшаш ҳақида 2 ҳафта олдин огоҳлантириш мажбуриятини юклайди (МК 99-м.), бу одатда қабул қилинганидек «2 ҳафта ишлаб бериш» мажбуриятини англатмайди.\nОгоҳлантириш муддатига фақат иш кунлари эмас, балки календарь бўйича барча кунлар киради (ОСПнинг 17.04.1998 йилдаги 12-сон қарори 15-б. 4-хатбошиси). Меҳнат шартномасини бекор қилиш тўғрисидаги аризани ходим исталган вақтда, шу жумладан, вақтинча меҳнатга лаёқатсизлик, таътилда, хизмат сафарида бўлган даврда ва ҳоказоларда топширишга ҳақлидир. Кўрсатилган даврларнинг ҳаммаси меҳнат шартномасининг бекор қилиш тўғрисида белгиланган огоҳлантириш муддатига ҳисобланади (Намунавий қоидаларнинг 2.27-б., АВ томонидан 14.06.1999 йилда 746-сон билан рўйхатдан ўтказилган).\nМеҳнат шартномасини таътиллар ёки вақтинча меҳнатга қобилиятсизлик даврида бекор қилишга тақиқ фақат иш берувчининг ташаббуси билан ишдан бўшатишда амал қилади (МК 100-м.).\nКамига, сизнинг 2 ҳафталик муддатингиз меҳнат қонунчилигида белгиланган объектив сабаблар туфайли қисқариши мумкин (МК 99-м. 5-қ.). Айнан:\nСаволларга «Nrma» компаниясининг\nюридик масалалар бўйича\nэкспертлари – Альберт Сафин\nва адвокат Элеонора Мазурова


Шавкат Мирзиёев: «Миллий ғоя деганда эски совет мафкурасини тасаввур қилиб, лабига учуқ тошаётганлар ҳам йўқ эмас» - Zamin.uz\nПрезидент Шавкат Мирзиёев раислигида 19 январь, сешанба куни маънавият масалаларига бағишлаб ўтказилган йиғилишда давлат раҳбари мамлакат мафкурасининг асосий ғояси ҳақида сўз юритаркан, янги Ўзбекистоннинг мафкураси эзгулик, одамийлик, гуманизм ғояси бўлишини қайд этди. Бу ҳақда «Дарё» хабар бермоқда.\n«Афсуски, ҳали орамизда миллий ғоянинг, маънавиятнинг моҳиятини тўлиқ англаб етмаганлар, маънавият керакми-йўқми деб юрганлар ҳам йўқ эмас. Миллий ғоя деганда эски совет мафкурасини тасаввур қилиб, лабига учуқ тошаётганлар ҳам йўқ эмас. Бу ҳам ҳақиқат. Лекин агар мафкура одамий бўлса, инсоннинг ҳуқуқ ва эркинликларини, унинг қадр-қимматини улуғлашга хизмат қилса, нима учун ундан қўрқишимиз керак?\nҲамма ҳаракатларимизнинг асоси — халқимизни рози қилиш, одамийлик нуқтаи назаридан нимаки қилаётган бўлсак, ҳаммасининг асоси шу. Шу муносабат билан таъкидлаб айтмоқчиман, биз яратаётган Янги Ўзбекистоннинг мафкураси эзгулик, одамийлик, гуманизм ғояси бўлади.\nБиз мафкура деганда, аввало, фикр тарбиясини, миллий ва умуминсоний қадриятлар тарбиясини тушунамиз. Албатта, бу юксак ғоялар осмондан тушмаган. Улар халқимизнинг неча минг йиллик ҳаётий тушунча ва қадриятларига асосланган», — деди Президент. “Замин” янгиликларини “Инстаграм”да кузатиб боринг\nШавкат Мирзиёев: «Журналист ва блогерларнинг овозини эшитишга мажбурмиз»\n26-12-2020, 08:39, Жамият\n«Ёшлар ёмон эмас, ўзимиз ёмон». Шавкат Мирзиёев ёшлардан нолийдиган раҳбарларга таклиф берди\n14-11-2020, 08:30, Жамият\nБугун, 09:36, Дунё


Газета Норма маслахатчи / 2016 год / № 01 / Криминалист эксперт ён дафтаридан\nОдамзот мураккаб хилқат, кўпинча қилган хатосини тан олгиси келмайди. Баъзан қўрққан олдин мушт кўтарар қабилида иш тутади, ноҳақ эканлиги равшан кўриниб турган тақдирда ҳам ўжарлик билан ўзиникини маъқуллайверади. Одатда, баҳслашаётган тарафларнинг ҳар бири ҳақ эканлигини исботлашга уриниб, ғолиб чиқмагунча бўш келмасликка ҳаракат қиладиган вазият фақат суд тартибида ечим топиши мумкин. Икки томон ҳам ҳақ бўлиб чиқиши, табиийки, ақлга сиғмайдиган нарса – ҳаётда бундай бўлмайди. Судья эса низони ҳал этиш учун мустақил экспертни таклиф этади. Низолашаётганлардан бирининг айбдор эканлигини шак-шубҳасиз исботлаб берувчи эксперт хулосаси муросага, ярашиб олишга олиб келувчи восита бўлиб қолиши мумкин\nНикоҳдан ажралиш жараёнларидан бирида қизиқ бўлди. Ишни кўраётган судья трассологик экспертиза ўтказиш ҳақида ажрим чиқарди. Янги тушган оиласини тарк этишга мажбур бўлган келинчакнинг мебели шикастланганлиги можарога сабаб бўлган экан. Келин кетиб қолгач, куёв икки-учта йигитни таклиф қилиб, мебелни уддалаган жойларини бўлакларга ажратиб, уддаламаган жойларини синдириб, юк машинасига ортиб, келиннинг отасиникига бир уюм қилиб обориб ташлашган.\nЭкспертлар олдига шундай саволлар қўйилган эди: «М. исмли фуқаронинг мебели автомобилда ташиш натижасида шикастланганми ёки автомобилга ортишда ёхуд бошқа вақтда, ўзгача бир шароитда шикаст топганми?». Мебель кўздан кечирилганида унинг туташтирувчи, жуфтланма жойлари, оёқлари, эшиклари, безакли қисмлари, ойнаванд деталлари қирилган, шикаст топган жойлари ҳам аниқланди, баъзи қисмлар лиқиллаб қолган, мебелнинг сирт қатлами «бежалган» эди. Экспертлар текшириш натижалари асосида бундай шикастланишлар мебелдан фойдаланилаётганда эмас, балки бурчаклари уриб олинган чоғда юзага келган, безакли қисмлари ва бўртмалари қаттиқ нарсага урилган деган хулосага келдилар. Бошқа уринган жойлари ҳақида ҳам хулоса шундай бўлди. Бунақа «бежаниш» мебелни бирон мато ёки қоғоз билан ўрамай, машинага ортишда, ташишда, шунингдек машинадан тушириб олишда содир бўлиши мумкин, холос. Холислик асосида берилган хулоса ишни келиннинг фойдасига қарор чиқариш билан якун топишига олиб келди.\nАСИЛЛИК ТАМҒАСИГА АЛДАНИБ ҚОЛМАНГ\nИнсон фарзанди тилларанг металл жилосининг асрлар мобайнида асири бўлиб келган, ҳозир ҳам шундай. Шу сабабли биз, трассолог экспертларга тилла буюмларни заводда ёки қўлбола усулда тайёрланганлиги юзасидан тез-тез текшириш ўтказишимизга тўғри келади.\nЧунончи, божхона хизмати ходимлари бир енгил автомобиль ва ундаги йўловчиларни кўздан кечираётиб, 300 дан ортиқ тилла тақинчоқларни аниқладилар. Уларнинг орасида балдоқлар, билагузуклар, узук ва тилла занжирлар, кулонлар бор эди. Терговчи экспертлар олдига текшириш учун тақдим этилаётган ана шу тақинчоқлар заводда ёки қўлбола усулда тайёрланганлигини, уларда асиллик тамғаси бор-йўқлигини аниқлаш вазифасини қўйган эди.\nТрассологлар дастлабки кўздан кечиришнинг ўзидаёқ маҳсулотлар заводда тайёрланган намуналарга мувофиқ эмаслигини аниқладилар. Тақинчоқларнинг вазни енгил, озгина босилса эгилиб кетарди. Ғадир-будур ва дағал жойлари кўп, тошларининг қирралари нурсиз эди. Зеб-зийнат буюмлари микроскопда текширилганда асиллик тамғаси кўринмади. Буларнинг ҳаммаси тақинчоқлар қўлбола усулда тайёрланганлигидан далолат берарди.\nТрассологлар билан бир қаторда кимёвий лаборатория экспертлари ҳам текширув ўтказдилар. Улар тақдим этилган буюм таркибида умуман тилла йўқ эканлигини, ўрнига мис ва рух ишлатилганлигини аниқлашди. Марказимиз ходимлари томонидан амалга оширилган экспертлик текширувлари шу зайил тилла буюм деб мис тақинчоқларни ўтказиб кетиш ҳаракатида бўлган фирибгарларни фош этишга ёрдам берди.\nХАРИД ҚИЛАЁТГАНДА ТЕКШИРИШДАН ЭРИНМАНГ\nҚадрли аёллар, ҳурматли эркаклар, тилла тақинчоқлар харид этаётганингизда унинг таркиби хусусида, асиллик тамғаси, ишлаган устаси борасида шубҳага борсангиз, яхшиси ўз наздингизда сифатсизроқ туюлаётган товарни сотиб олиш баҳридан ўтинг. Бозордагига нисбатан арзонроқ нархда тилла буюмларни тиқиштираётганлардан айниқса эҳтиёт бўлинг.\nЭкспертларимизга шундай ҳоллар ҳам маълумки, фирибгарлар ишончга кириш учун харид бўлган кишиларга аввалига чинакам, сифатли тақинчоқларни кўрсатишади, кейин эса қўлбола усулда тайёрланган тақинчоқни тиқиштириб кетишади. Харидорлар бундайларга ишониб, мис буюмга ўзлари мўмайгина пул тикканлари етмагандай ўша фирибгар сотувчини қариндош-уруғлари, қўни-қўшни ва таниш-билишларига дараклашади, ҳам.\nЗийрак ва эҳтиёткор бўлинг! Тақинчоқ ишлаб чиқарувчисининг логотипи, тақинчоқнинг ташқи кўриниши, тамғаси шакли, шрифтлар тажрибасиз харидорга ҳам кўп нарсалардан далолат беради. Илгари сотиб олинган сифатли тақинчоқларни эринмасдан яна бир карра синчиклаб кўздан кечиринг, уларнинг кўриниши тасаввурингизда қолиши учун завод логотиплари, тақинчоқлардаги асиллик тамғаси шаклини эслаб қолинг.\nМабодо тақинчоқнинг таркиби ва ундаги тамға асиллигига шубҳаланаётган бўлсангиз, яхшиси уни сотиб олишдан воз кечинг ёки тақинчоқни таркибини аниқлаш учун кимёвий экспертизага, заводда ёки қўлбола усулда тайёрланганлигини аниқлаш учун эса трассологик экспертизага беринг. Ана шундагина қалбаки товар сотиб олишдан ўзингизни асраган бўласиз.\nРеспублика суд экспертизаси марказининг трассолог эксперти.


ЎзА - Янги уй калитлари ўз эгаларига топширилди\n02.09.2018 09:20 Чоп этиш версияси\nЯнги уй калитлари ўз эгаларига топширилди\nЮртимизда аҳолини уй-жой билан таъминлаш, бунинг учун замон талабларига тўла жавоб берадиган кўп қаватли уйлар бунёд этишга катта эътибор қаратилмоқда. Бунда кам таъминланган оилаларга мўлжалланган арзон уй-жойлар қурилиши ҳам назардан четда қолаётгани йўқ.\nЭнг улуғ, энг азиз айём – мамлакатимиз мустақиллигининг 27 йиллик байрами шукуҳи кезиб юрган шу кунларда Навоий шаҳрида 7 қаватли, ҳар бири 42 хонадондан иборат 10 та кўп қаватли турар-жой бинолари фойдаланишга топширилди.\n“151-ҚМП” ва “Темур Малик” масъулияти чекланган жамиятлари бунёдкорларининг меҳнати туфайли қисқа муддатда қуриб битказилган объектларнинг очилиш маросими муносабати билан тантанали тадбир ташкил этилди.\n– Биз 3 хонали уйнинг соҳиби бўлдик, – дейди фуқаро Ш.Барноев. – Бу бизга мамлакатимиз мустақиллигининг 27 йиллигига унутилмас байрам совғаси бўлди.\nШунингдек, шаҳарнинг Маҳмуд Торобий кўчасида ҳам 2 та 5 қаватли турар-жой биноларининг эгаларига топшириш маросими аҳоли учун байрамга муносиб туҳфа бўлди.